چەند رێکار بۆ لەناوبردنی ئاوسانی دەموچاو\n3/11/2021 07:49 PM\nئەگەر بەیانیان دەموچاوتان تووشی ئاوسان دەبێت ئەوە بەو واتایەیە ە دەبێ زیاتر ئاگاداری لە جەستەتان بکەن. لەدرێژەدا لەگەڵ چەند رێکار ئاشنا دەبین کە نەک بۆ پاراستنی جوانیی روخسار بەڵکوو بۆ کۆنتڕۆڵکردنی ئەندامەکانی ناوخۆی جەستە کە هۆکارن بۆ ئەم کێشەیە.\nکرێمی ڤیتامین K بەکار بێنن: لە بەرهەمەکانی تایبەت بە پاراستنی پێست بە بڕێکی زۆر ڤیتامین K بەکار دێنن. ئەم ڤیتامینە دەبێتە هۆی نۆژەنبوونەوەی پێست، لەناوچوونی سووری و کەمبوونەوەی ئاوسانی پێست. هەر بۆیە لە زۆرینەی کرێمەکانی تایبەت بە ژێر چاودا ڤیتامین kـی تێدایە.\nپوتاسیۆم و سۆدیۆم بەیەکەوە بەکار بێنن: گورچیلەی ئێمە هاوسەنگییەی گونجاو لەنێوان رادەی سۆدیۆم، پوتاسیۆم و ئاو لە جەستەدا دروست دەکات. ئەگەر سۆدیۆم زۆر بەکار بێنن، جەستە هەوڵ دەدات بە راگرتنی ئاو لە خۆیدا، هاوسەنگی دروست بکات و ئەمەش ئاوسانی دەموچاوی لێدەکەوێتەوە. لەدوای خواردنی خواردنە سوێرەکان خۆراکێکی بخۆن کە پوتاسیۆمی زۆر تێدا بێت بۆ ئەوەی هاوسەنگی دروست بێت.\nلە حەمام دەموچاوتان مەخەنە بەر ئاوەکە: کارناسانی تەندروستی دەڵێن دەموچاوتان بە ئاوی سارد بشۆن بۆ ئەوەی کەمتر تووشی ئاوسان بێت. کەوابوو خۆتان لە شۆردنی دەموچاوتان بە ئاوی گەرمی حەمام بپارێزن.\nبەکارهێنانی پرۆتین کۆنتڕۆڵ بکەن: یەکێک لە هۆکارەکانی ئاسانی دەموچاو دەتوانێ سیستنمێکی خۆراکی کەم پرۆتین بێت. کاتێک جەستە رووبەڕووی کەمبوونی پرۆتین دەبێتەوە، شلەمەنییەکانی ناو دەمارە خوێنییەکان دەتوانن بێنە دەرەوە و بڕۆنە ناو خانەکانی پێستەوە و ئەمەش ئاوسانی دەموچاوی لێدەکەوێتەوە.


داوی بەرجام – Democratic Party of Iranian Kurdistan (PDKI)\n22/05/2018\tگشتی 170 کۆی بینەر\nئەمڕۆ وەزیری دەرەوەی وڵاتە یەکگرتۆکانی ئامریکا،بۆ پێداچوونەوە و گفتگۆیەکی تازە لە بارەی رێککەوتنە ئەتۆمێکەی نێوان ئێران و شەش وڵاتی زلهێزی جیهان،کە سەرۆک ترامپ لێی رازی نەبوو و دوو حەوتوو پێش لێی چووە دەرێ،سێزدە شەرطی بۆ ئێران داناوە.\nلە ئەوەڵ شەرطەوە تا ئاخردانە هەمووی بەقازانجی گەلانی ئێرانە و بەرژەوەندی و یەکپارچەیی ئێران مسووگەر دەکەن؛بەڵام بە پێچەوانە دانە بەدانەی شەرطەکانی پۆمپێئو،وەک ناپاڵمێکن کە کۆشک و تەلاری مەلا مشەخۆرەکان دەهاژێنن و بە سەر تەختی وەلایەتی فەقیە د…ا وێڕانیان دەکا.\nئەگەر بێتو دەوڵەتی سەرۆک ترامپ،نیوەی ئەم بەڵێنانەی کە ئەمڕۆ وەزیری دەرەوەی بە خەڵکی ئێرانی دا،جێبەجێیان بکا،بە هیوای خوڵای گەورە و بە پشتیوانی دۆناڵد ترامپ،مەلاکان جێژنی ٤٠ ساڵەی داگیر کردنی ئێران ناگرن و بۆ هەمیشە لە ئاسمانی ئاسیا پاک دەبنەوە و بەڵکوو خەڵکی ئاسیا و بەتایبەتی خەڵکی زووڵم لێکراوی ئێران ئاوێکی ئاسوودەیان بە گەڕوودا بچێتە خوار.بە هیوای ئەم رۆژە.\nهێندەی نەماوە بێتە بەڕ نەمامی هەوڵ و خەباتم\nلەداگیرکەر پاک بێتەوە خاکی پیڕۆزی وڵاتم\nتفەنگەکەم دادەنێم و گۆچانەکەم هەڵدەگڕمەوە\nتۆ هەڕ بێڕی بە منیش هەڕ شوان ئەی فریشتەی تاسە و ئاواتم.\nگەرانەوە تایبەت بە کۆنگرە\nپێشتر بەرهەمی بەرجام


خوێنی جیاواز (سێ لاوی كوردی ئیعدام کراو) ، كه‌ریم په‌رویزی – PMNews\nجوغرافیای سیاسیی وڵاتێكی به‌ڵالێدراوی وه‌كوو ئێران، جوغرافیای پێكه‌وه‌ژیان و گه‌شه‌كردن نییه، به‌ڵكوو جوغرافیای كۆلۆنیالیزمێكی ڕه‌گداكوتاوه كه نه‌ك ته‌نیا هێزه ده‌سه‌ڵاتداره‌كان،\nبه‌ڵكوو هزره سیاسییه‌كانی نێو ئه‌وانه‌ی خۆیان به ناوه‌ند پێناسه ده‌كه‌ن ته‌نیوه‌ته‌وه.\nكۆلۆنیالیزم، پێناسه‌ی پێوه‌ندییه سیاسی و كۆمه‌ڵایه‌تی و ئابوورییه‌كان له ئێراندا ده‌كا و ڕوانینی ناوه‌ندگه‌را و ناوه‌ندنشینه‌كان بۆ نه‌ته‌وه سته‌ملێكراوه‌كان، ڕوانینێكی كۆلۆنیالیستییه كه خۆیان به ناوه‌ند و ئه‌وانی دی به په‌راوێز ده‌بینن.\nئه‌م ڕوانینه ناوند-په‌رواێزییه، وا ده‌كا كه نه‌ك تاڵانكردنی سامانی كوردستان و ئه‌حواز و به‌لووچستان و ئازه‌ربایجان و توركمه‌نستان بۆ فارسه‌كان حه‌ڵاڵ بێ، به‌ڵكوو به شێوه‌ی ڕانه‌گه‌یه‌ندراو به‌ڵام پێڕه‌وكراو له قووڵایی كۆمه‌ڵگادا وا ده‌رده‌خا كه دوو خوێنی جیا هه‌یه: خوێنی فارس و ناوه‌ندنشینه‌كان و خوێنی نه‌ته‌وه بنده‌سته‌كان!\nله ڕۆژانی ڕابردوودا كۆماری ئیسلامی له پارێزگای ورمێ تاوانی زۆری خوڵقاند و به‌تایبه‌ت سێ لاوی كوردی ئێعدام كرد كه یه‌كێكیان به تیرباران گیانی لێ ئه‌ستاند: هیدایەت عەبدوڵڵا پوور، سابیر شێخ عەبدوڵڵا و دیاکۆ ڕەسووڵ‌زادە.\nئه‌م سێ لاوه كورده ته‌نیا تاوانیان ئه‌وه بوو كه كۆماری ئیسلامی بۆ شاردنه‌وه‌ی شكسته ئه‌منیه‌تییه‌كانی پێویستیی به قوربانی هه‌بوو و به قورعه ناوی ئه‌م سێ لاوه له دوو ڕووداوی جیاواز و به مه‌ودای چه‌ندساڵی جیاوازیدا ده‌ركه‌وت. وه‌كوو هه‌میشه‌ش تۆمه‌تی تێكدانی ئه‌منیه‌تی وڵات و به‌ستراوه‌یی به وڵاتانی بیانی و ئه‌و جۆره تۆمه‌تانی وه‌پاڵ دان و ئێعدامی كردن.\nبه‌ڵام كۆمه‌ڵگای ناوه‌ند! قه‌ت له‌وان وه‌ده‌نگ نه‌هات و وه‌كوو ڕووداوێكی ئاسایی به‌لایدا تێپه‌ڕی. ته‌نانه‌ت له شرۆڤه‌ی كۆمه‌ڵناسه‌كانیاندا له ڕاگه‌یاندنه‌كانه‌وه باس له‌وه كرا كه ئه‌م دوو ڕووداوه لێك جیا بكرێته‌وه چوونكه ئێعدامكردنی كورده‌كان هه‌میشه هه‌بووه و درێژه‌ی ڕه‌وتی پێشووه! به‌ڵێ ئێعدامكردنی كوردان و كوشتاری عه‌ره‌ب و به‌لووچ و سووكایه‌تی به توركی ئازه‌ری له ئێراندا ئاسایی بۆته‌وه. هه‌ر وه‌كوو چۆن هه‌موو ڕۆژ خۆرنشین ده‌بێ و تاریكی دادێ، ئاواش سته‌می ناوه‌ند دژی په‌راوێز ئاسایی بۆته‌وه!!\nهه‌ر له‌م چه‌ند مانگه‌دا ڕێژیم بۆ دامركاندنه‌وه‌ی هه‌ستی تۆڵه‌ی خۆی له خۆپیشاندانه‌كانی خه‌زه‌ڵوه‌ر له ئێران، حوكمی ئێعدامی سێ لاوی فارسی ده‌ركرد. تۆمه‌ته‌كان هه‌مان تۆمه‌ت بوون: تێكدانی ئاسایشی وڵات و به‌ستراوه‌یی به وڵاتانی بیانی!\nبه‌ڵام ئه‌وه‌ی جیاواز بوو، هه‌ڵوێستی كۆمه‌ڵگای ناوه‌ند! بوو. كه‌مپه‌ینیان به دژی ئه‌و حوكمانه وه‌ڕێ خست و گوشاریان بۆ هه‌موو لایه‌ك هێنا كه له‌و كه‌مپه‌ینه به‌شدار بن و ته‌نانه‌ت گوشاریان بۆ هێز و لایه‌نه په‌راوێزه‌كان له نه‌ته‌وه بنده‌سته‌كانیش هێنا كه ئه‌و حوكمی ئێعدامانه مه‌حكووم بكه‌ن، به‌ڵام له ڕاگه‌یه‌ندراوه‌كانی خۆیاندا ئاماده نه‌بوون كه ناوێك له سێ لاوی كورد بێنن كه به تازه‌یی ئێعدام كرابوون! چوونكه ئێعدام كاڵایه‌كه كه له لایه‌ن دیدی كۆلۆنیالیستیه‌وه به باڵای كورد و نه‌ته‌وه په‌راوێزه‌كاندا بڕاوه و پێیان وایه كه ته‌نیا كورد و نه‌ته‌وه بنده‌سه‌ته‌كان ده‌بێ ئێعدام بكرێن!\nله ڕوانگه‌ی كۆلۆنیالیزمی ڕه‌گداكوتاوه‌وه ئه‌و خوێنه‌ی له نێو ڕه‌گه‌كانی مرۆڤێكی په‌راوێزنشیندا ده‌گه‌ڕێ، ڕشتنه‌كه‌ی ئاساییه و خوێنی تاكه‌كانی سه‌ر به نه‌ته‌وه‌ی ناوه‌ند و ناوه‌ندگه‌رایه كه ڕه‌نگی تایبه‌تی هه‌یه و حه‌رامه گه‌ر دڵۆپێكی لێ بڕێژرێ!\nله جوغرافیایه‌كدا كه دوو خوێنی جیاواز هه‌بێ و بایه‌خی جیاواز بۆ خوێنه‌كان دابنرێ، ناتوانێ به‌رده‌وام بێ و ته‌نیا ڕێگه‌ی به‌رده‌وامی نه‌ك گۆڕینی ده‌موچاوی ده‌سه‌ڵاتداران، به‌ڵكوو هه‌ڵته‌كاندنه‌وه‌ی بیری كۆلۆنیالیستییه.\n* سابیر شێخ عەبدوڵڵا و دیاکۆ ڕەسووڵ زادە دوو بەندکراوی سیاسی کورد جێبەجێ کرا\n* هیدایەت عەبدوڵا پوور: گیانم دەکەم بە قوربانی ئازادی تا یادم لە دڵی ئازادیخوازان و میللەتەکەم دا بمێنێتەوە .


بەرشەلۆنە لە ئەنجامدانی سێیەم گرێبەستی ئەم زستانە نزیک دەبێتەوە\n03/01/2022 933 جار خوێنراوەتەوە\nیانەی بەرشەلۆنەی ئیسپانی هەوڵەکانی بۆ گواستنەوەی ئالڤارۆ مۆراتا چڕ کردۆتەوە و نزیکە لەوەی سێیەم گرێبەستی خۆی لەم مێرکاتۆی زستانەیەدا ڕابگەیەنێت.\nماوەی چەند ڕۆژێکە دەنگۆی گرنگیدانی یانەی بەرشەلۆنە بە ئالڤارۆ مۆراتا لە میدیاکانەوە بڵاوبۆتەوە، لە نوێترین هەواڵیشدا خافی میگێلی ڕۆژنامەنووس لە ڕۆژنامەی ئاسی ئیسپانی ئاشکرای کردووە، یانەی بەرشەلۆنە بە ڕێژەی %95 گواستنەوەی هێرشبەرە ئیسپانییەکەی یەکلایی کردۆتەوە و تەنیا چەند وردەکارییەکی ئاسانی ناو گرێبەستەکە ماوە و یاریزانەکەش لە پەیوەندییەکی تەلەفونیدا لەگەڵ چاڤی ئامادەی خۆی بۆ جێهێشتنی یۆڤانتۆس و پەیوەندیکردنی بە بلاوگراناوە نیشان داوە و گرێبەستەکەشی سەرەتا بە خواستن دەبێت دواتر لەگەڵ مافی کڕینەوەی.\nلای خۆشییەوە فابریزیۆ ڕۆمانۆی ڕۆژنامەنووسی بەناوبانگی ئاماژەی بەوە کردووە، یانەی یۆڤانتۆس ڕێگری لە ڕۆیشتنی مۆراتا ناکات، بەڵام سەرەتا دەیەوێت شوێنگرەوەی دیاری بکات دواتر یاریزانەکە بداتە بەرشەلۆنە.\nجێی ئاماژەیە مۆراتا گرێبەستی تا هاوینی 2023 لەگەڵ یانەی ئەتلەتیکۆ مەدرید هەیە و ئەم وەرزەش کۆتا وەرزی خواستنەکەیەتی لەگەڵ یانەی یۆڤانتۆس، واتا هاوینی ئەمساڵ یاریزانەکە خواستنەکەی لەگەڵ یانە ئیتاڵییەکە کۆتایی دێت و بەرپرسانی خانمەپیرەکەش پلانی کڕینەوەی هەمیشەییان بۆ مۆراتا نییە.


ڤیدیۆ به‌ڵگه..فه‌رید ئه‌سه‌سه‌رد په‌رده‌ی له‌سه‌ر خیانه‌تی 16ی ئۆكتۆبه‌ر هه‌ڵدایه‌وه\nفه‌رید ئه‌سه‌سه‌رد ئه‌ندامی سه‌ركردایه‌تی یه‌كێتیی نیشتمانیی كوردستان چه‌ند ڕۆژێك به‌ر له خیانه‌تی 16ی ئۆكتۆبه‌ر په‌رده له‌سه‌ر ڕێككه‌وتنی نهێنی حزبه‌كه‌ی و میلیشیاكان و حه‌شدی شه‌عبی لاده‌بات و دووپاتی ده‌كاته‌وه كه زۆرینه‌ی ئه‌ندامانی سه‌ركردایه‌تی واژوویان كردووه تا كه‌ركووك به‌ده‌سته‌وه بده‌ین.\nئه‌سه‌سه‌رد له كۆنگره‌یه‌كی ڕۆژنامه‌وانی دووپاتی له قسه‌كانی بافڵ تاڵه‌بانی كرده‌وه كه دوای خیانه‌تی 16ی ئۆكتۆبه‌ر له كه‌ناڵی سكای نیوزی ئه‌مه‌ریكی گوتی، به ڕه‌زامه‌ندی سه‌ركردایه‌تی یه‌كێتی ڕێككه‌وتووین و كشاوینه‌ته‌وه.\nئه‌سه‌سه‌رد ده‌ڵێ، دوای زیادبوونی هه‌ڕه‌شه‌كانی عێراق بۆ هێرشكردنه سه‌ر شاری كه‌ركووك، بۆ ڕاگرتنی هێرشه چاوه‌ڕوانكراوه‌كه 38 ئه‌ندامی سه‌ركردایه‌تیی یه‌كێتیی نیشتمانیی كوردستان، ڕه‌زامه‌ندبوون به ڕاده‌ستكردنی شاری كه‌ركووك و ناوچه دابڕێنراوه‌كان به هێزه‌كانی عێراق.\nله به‌شێكی تری كۆنگره ڕۆژنامه‌وانییه‌كه ده‌ڵێ، دوای خوێندنه‌وه و پێدانی ڕێنمایی له‌باره‌ی ناوه‌رۆكی پرۆژه‌كه، هه‌مووان واژوویان كرد و په‌سه‌ندیان كرد و درایه ده‌ستی هه‌ڤاڵ بافڵ تاڵه‌بانی.\nپاش چه‌ند ڕۆژێك له خیانه‌تی 16ی ئۆكتۆبه‌ری ساڵی ڕابردوو، بافڵ تاڵه‌بانی له كه‌ناڵی سكای نیوزی ئینگلیزی دیدارێكی سازكرا و گوتی، دوای گفتوگۆكردن پێشنیازێكمان بۆ هات كه هێزه‌كانی عێراق ده‌گه‌ڕێنه‌وه بۆ كه‌یوان، من به‌ڵگه‌م له‌به‌رده‌سته، له‌لایه‌ن 38 كه‌س له كۆی 50 ئه‌ندامی سه‌ركردایه‌تیی یه‌كێتیی نیشتمانیی كوردستانه‌وه واژووكراوه.


درۆ و مۆدێرنه له شیعریی حه‌قیقه‌تی شاراوه‌ی گۆران ره‌سوڵ | Denegkan\nHome ئەدەب درۆ و مۆدێرنه له شیعریی حه‌قیقه‌تی شاراوه‌ی گۆران ره‌سوڵ\nدرۆ و مۆدێرنه له شیعریی حه‌قیقه‌تی شاراوه‌ی گۆران ره‌سوڵ\nPosted By: ئارام سدیقon: May 10, 2014 In: ئەدەبNo Comments\nگۆران ره‌سوڵ یه‌كێكه له ده‌نگه نوێكانی شیعری نه‌وه‌ی نوێ و ئه‌گه‌رچی خاوه‌نی به‌رهه‌مگه‌لێكی زۆر نییه، به‌ڵام تایبه‌تمه‌ندییه‌ك له شیعری ئه‌م شاعیره‌دا هه‌یه، كه سه‌رنجی خوێنه‌ر بۆخۆی راده‌كێشێت ئه‌ویش ئه‌و بێده‌نگی كاركردنه و كه‌م مه‌سره‌فكردنی وشه و هاوكات دووركه‌وتنه‌وه‌یه‌تی له بانگه‌شه‌ی گه‌وره، به‌ڵام له‌پاڵ ئه‌وه‌دا كه بانگه‌شه‌ی گه‌وره‌ی نییه، به‌ڵام ده‌نگێكی شیعری نه‌وه‌ی نوێیه.\nشیعری گۆران ره‌سوڵ ئه‌گه‌ر نه‌یتوانیبێت هه‌نگاوی گه‌وره له رووی ته‌كنیكی شیعری و داهێنانی زمانێكی نوێی شیعری بنێت ئه‌وا توانیویه‌تی دیوێكی هه‌قیقه‌تی ئینسانی مۆدێرن بنووسێته‌وه، یان به جۆرێك له جۆره‌كان گوزارشتكه‌ری به‌شێكی ئه‌و دۆخه ده‌روونی و سایكۆلۆژیه‌ی خودی مۆدێرن بێت. خوده شیعرییه‌كانی گۆران له هه‌وڵی پیشاندانی دیوێكی نه‌بینراوی ژیان و وێناكردنی ئه‌و دۆخه‌دایه كه ئینسانی مۆدێرن به‌ری ده‌كه‌وێت، كه به‌لای منه‌وه ئه‌مه یه‌كێكه له خاڵه جوان و دیاره‌كانی شیعری گۆران ره‌سوڵ و نه‌وه‌ی نوێ. هه‌روه‌ها خاڵێكی تری شیعری گۆران به‌ستنی كۆنتاكته له‌گه‌ڵ ئه‌م دونیا تازه‌یه و توانه‌وه‌ی ئه‌و موفره‌دانه‌ی دونیای نوێیه له‌نێو شیعردا و ته‌وزیفكردنی ئه‌و موفره‌دانه‌یه، كه زۆرجار ره‌نگه زیاده‌ڕه‌وی نه‌بێت ،كه بڵێین زمانی شیعریی ئه‌م نه‌وه نوێیه به توێژاڵێك له موفره‌ده نوێكانی دونیای نوێ ده‌وره دراون، كه دیسان ئه‌مه یه‌كێكی تره له شوناسی شیعری ئه‌م نه‌وه‌یه و له‌نێویشیاندا گۆران ره‌سوڵ، كه توانیویه‌تی ده‌نگێكی نێو شیعری ئه‌مڕۆ بێت .\nمن له‌م نووسینه‌دا ته‌نها هه‌ڵوه‌سته له‌سه‌ر شیعری “هه‌قیقه‌تی شاراوه” ده‌كه‌م. كه یه‌كێكه له‌و شیعرانه‌ی له‌رووی بیرۆكه‌وه و به‌كاربردنی موفره‌ده‌كانه‌وه سه‌رنجی راكێشام و ده‌خوازم سه‌رنجه‌كانم بخه‌ڕوو:\nئه‌گه‌ر له رووی ته‌كنیكی به‌كاربردنی وشه‌وه له‌م ناونیشانه بدوێین ده‌بینین ناونیشانێكی كورته و شاعیر ویستوویه‌تی گوزارشت له‌و هه‌قیقه‌ته بكات كه له‌نێو دونیای مۆدێرندا شاراوه‌یه. به‌ڵام پێویسته ئێمه له رووی واتاییه‌وه له ناونیشانه‌كه بدوێین و له مه‌به‌سته‌كانی پشت هه‌ڵبژاردنی ئه‌م ناونیشانه وردبینه‌وه.\n“هه‌قیقه‌تی شاراوه” له‌و ناونیشانانه‌یه، كه نادیاری له خۆیدا هه‌ڵگرتووه و شاعیر ته‌نها وه‌كو ناونیشانێكی راگوزه‌ر بۆ تێكسته‌كه‌ی داینه‌ناوه. به‌ڵكو وه‌كو به‌شێكی سه‌ره‌كی له بونیادی ده‌قه‌كه كاری له‌سه‌ر كراوه. مامه‌ڵه‌كردنی ئه‌م ناونیشانه ته‌نها له‌وه‌دا كورت نابێته‌وه كه تاجی سه‌ر ده‌قه‌كه بێت، به‌ڵكو خۆی له‌نێو هه‌ناوی ده‌قه‌وه هاتۆته ده‌ره‌وه، یان خۆی به‌شێكی ته‌واوگرێدراوی ده‌قه‌كه‌یه. شاعیر له ده‌قه‌كه‌دا گوزارشت له‌و دۆخه‌ی تاك له‌نێو دونیای مۆدێرندا ده‌كات كه به‌بێ درۆ ژیانی بۆ ناچێت به‌ڕێوه و سیستم و ئه‌و به‌ركه‌وته نوێیانه‌ی ژیان له‌م سه‌رده‌مه‌دا مرۆیان ناچاری درۆ كردووه، یان فێری درۆكردنیان كردووه. ده‌قه‌كه به‌ته‌واوه‌تی خۆی بۆ پیشاندانی وێنه و فۆڕمه جیاوازه‌كانی درۆ ته‌رخان كردووه و شاعیر له‌مه‌ش زیاتر ده‌ڕوات و بوون وه‌كو درۆیه‌كی جوان ده‌بینێت. ئه‌گه‌ر به‌پێی ئه‌م چه‌ند رسته‌یه‌ی سه‌ره‌وه بێت ده‌بوو شیعره‌كه به گریمانه‌یی ناوی “وه‌رزی درۆ”، یان “درۆستان” بوایه، به‌ڵام هیچكام له‌م دوو ناونیشانه گریمانكراوه‌ی من پێشنیارمكرد گوزارشت له تێما سه‌ره‌كییه‌كه‌ی ده‌قه‌كه ناكه‌ن، كه له‌گه‌ڵ ئه‌وه‌ی كاركردنه له‌سه‌ر چه‌مكی درۆ، هاوكات پیشاندانیه‌تی وه‌كو هه‌قیقه‌تێكی شاراوه. هه‌قیقه‌تێك كه وه‌كو بوونمان راستییه و له‌گه‌ڵیدا ده‌ژین و رۆچۆته نێو بوونمانه‌وه.\nهه‌ڵبژاردنی ناونیشانی “هه‌قیقه‌تی شاراوه” بۆ ئه‌م تێكسته له‌لایه‌ن شاعیره‌وه بۆ ئه‌وه ده‌گه‌ڕێته‌وه كه به تاكی مۆدێرن بڵێت خۆتان له‌و هه‌قیقه‌ته مه‌شارنه‌وه، كه درۆیه و رۆژانه له‌گه‌ڵتاندا و هاوكات له‌ناویدا ده‌ژین. هه‌ر بۆیه ناونیشان نه‌ك ته‌نها ئه‌و كلیله‌یه بۆ كردنه‌وه‌ی كۆده‌كانی تێكسته‌كه، به‌ڵكو رێگایه‌كه بۆ جیهانێكی نوێ كه شاعیر خولقاندوویه‌تی. له‌م ناونیشانه‌وه ده‌توانین دیدێكی بونگه‌رایانه بخوێنینه‌وه و به‌مشێوه‌یه نیشانی بده‌ینه‌وه كه درۆ له‌ناو بووندا نییه، به‌ڵكو بوون له‌ناو درۆدایه، چونكه مرۆڤ لێره‌یه له‌ناو جیهاندا، نه‌ك جیهان له‌ناو مرۆڤدا.\nبوون و درۆ\nیه‌كێك له‌و شتانه‌ی گۆران له‌م شیعره‌دا به چه‌مكی درۆی به‌ستۆته‌وه چه‌مكی مۆدێرنه‌یه. ئه‌گه‌رچی درۆ له دایكبووی نێو ژیانی مۆدێرن نییه، یان راستر بڵێین یه‌كێك نییه له ده‌ركه‌وته‌كانی نێو ژیانی مۆدێرن و درۆ یه‌كێكه له‌و شتانه‌ی كه له‌گه‌ڵ بوونی مرۆڤدا له دایكبووه، بۆیه به جۆرێك له جۆره‌كان درۆ یه‌كێكه له‌و شتانه‌ی مرۆڤ له‌نێو بوونی خۆیدا هه‌ڵی گرتووه، واته چۆن فه‌یله‌سووفه بوونگه‌ره‌كان ده‌ڵێن: مرۆڤ مه‌رگ له‌گه‌ڵ بوونی خۆیدا ده‌هێنێته‌وه دونیاوه. به‌هه‌مان شێوه‌ش درۆش له‌و شتانه‌یه، كه مرۆڤ له‌گه‌ڵ بوونیدا ده‌یهێنێته دونیاوه.\nئه‌گه‌ر زیاتر وردبینه‌وه ده‌بینین ئه‌فسانه‌كان ئه‌و درۆیانه‌ن، كه مرۆڤ بۆ وێناكردنی ژیانی هه‌ڵیبه‌ستوون و ویستوویه‌تی له‌رێیانه‌وه ده‌سه‌ڵاتی خۆی بسه‌پێنێت و خه‌یاڵ تا دوا سنوور بخاته‌كار. دونیای گێڕانه‌وه به گشتی دونیای هه‌ڵبه‌ستنی درۆ و ده‌ستكاریكردنی هه‌قیقه‌ته. مرۆڤ بۆ ئه‌وه‌ی له هه‌قیقه‌ت هه‌ڵبێت ده‌گێڕێته‌وه. گێڕانه‌وه‌ش درۆی رێكخراوی خه‌یاڵی مرۆڤه. یان وه‌كو ئارام كاكه‌ی فه‌لاحی چیرۆكنووس ده‌ڵێت: چیرۆك هه‌ڵبه‌ستنی درۆیه بۆ ده‌رخستنی راستی. لێره‌وه ده‌توانین بڵێین ئه‌فسانه‌كان به گشتی و ده‌قی گێڕانه‌وه‌یی به‌تایبه‌تی چه‌نده له هه‌قیقه‌تیشه‌وه دوور بێت ده‌یه‌وێت به‌شێك له هه‌قیقه‌ت نمایش بكات. گۆران ره‌سوڵیش ده‌یه‌وێت له‌م ده‌قه‌دا به‌شێك له هه‌قیقه‌تی شاراوه‌ی ژیانی تاكێكی نێو دونیای مۆدێرن بنوسێته‌وه. با سه‌رنج له‌م پارچه‌یه‌ی شیعره‌كه‌ی گۆران بده‌ین:\n“خۆم له‌سه‌ر درۆیه‌كی تر راده‌هێنم\nكتێبی فێڵ ئه‌زبه‌ر ده‌كه‌م\nرۆژانه گوزارشت له شتی نه‌بوو ده‌كه‌م\nدرۆی شیرین شیرین ده‌به‌شمه‌وه\nماڵه‌كه‌م پڕه له درۆی جۆراو جۆر”\nبه‌خشینه‌وه‌ی درۆ و خۆڕاهێنان له‌سه‌ر ئه‌زبه‌ركردنی درۆی نوێ یه‌كێكه له راكردنه‌كانی مرۆڤ له هه‌قیقه‌ت. ده‌كرێت بپرسین مرۆڤ بۆ له هه‌قیقه‌ت هه‌ڵدێت؟ راكردنی مرۆڤ له هه‌قیقه‌ت زۆرجار بۆ خۆشاردنه‌وه‌یه له به‌رپرسیارێتی له‌به‌رامبه‌ر ژیاندا. كاتێك خوده شیعرییه ئه‌فرێنراوه‌كه‌ی گۆران ماڵه‌كه‌ی پڕده‌بێت له درۆی جۆراو جۆر ئه‌مه گوزارشته له‌و دۆخه‌ی مرۆڤ رۆژانه ته‌نها له یه‌ك سه‌رچاوه و یه‌كجۆر درۆی گوێ لێنابێت، به‌ڵكو چه‌ندین جۆر درۆی جۆراوجۆری به گوێدا ده‌درێت. ده‌بێت ئه‌وه‌ش بڵێین بوونی درۆی جۆراو جۆر واته ونبوونی راستی هه‌مه جۆر. هه‌موو ده‌ركه‌وتنێكی درۆ شاردنه‌وه‌ی راستییه. بۆیه ده‌كرێت به دیوێكی تریشدا خوێندنه‌وه بۆ ئه‌م شیعره بكه‌ین ئه‌ویش ئه‌وه‌یه، كه مرۆڤی مۆدێرن چه‌نده مێشكی به درۆی جۆراوجۆر پڕ بكرێت ئه‌وه‌نده راستی و هه‌قیقه‌تی شته‌كانی لێده‌شاردرێته‌وه.\nئه‌وه‌ی مه‌به‌ستمه له‌م به‌شه‌دا پێداگری له‌سه‌ر بكه‌م ئه‌وه‌یه، كه ئه‌گه‌ر به‌پێی چه‌مكه هایدگه‌رییه‌كه بوون دابه‌ش بكه‌ین، كه ئه‌و فه‌یله‌سووفه بوون بۆ دوو به‌ش دابه‌ش ده‌كات بوونی ره‌سه‌ن و بوونی ناڕه‌سه‌ن. بوونی ره‌سه‌ن ئه‌و بوونه‌یه، خاوه‌نی بونی خۆیه‌تی و به‌هۆشیارییه‌وه (ئاگامه‌ندانه) بوونی لێره‌یه. بوونی ناڕه‌سه‌نیش ئه‌و بوونه‌یه خاوه‌نی بوونی خۆی نییه و بوونی داگیر كراوه، یان له‌ژێركاریگه‌ریی ئه‌وانی تردا بیر ده‌كاته‌وه و بڕیار له ده‌دات. به‌ڵام من ده‌مه‌وێت بڵێم بوونی ره‌سه‌ن ئه‌و بوونه‌یه، كه كه‌مترین درۆی له‌گه‌ڵ خۆیدا هه‌ڵگرتووه، ئه‌مه‌ش ئه‌و تاكانه خاوه‌نین كه راستگۆن له‌گه‌ڵ خودی ژیان خۆیدا و ده‌یانه‌وێت ژیانێكی راسته‌قینه بژین، نه‌ك ژیانێكی ده‌مامككراو. هه‌ر لێره‌وه‌یه كه درۆ وه‌كو جۆرێك له ده‌مامك ده‌رده‌كه‌وێت و تاك له هه‌ندێك حاڵه‌تدا درۆ وه‌كو ده‌مامكێك بۆ شاردنه‌وه‌ی سیما جۆراوجۆره‌كانی خۆی به‌كاردێنێت. ئه‌گه‌ر به پێوانه هایدگه‌رییه‌كه‌ی درۆ بخوێنینه‌وه ئه‌وا بوونی ناڕه‌سه‌ن ئه‌و بوونه‌یه، كه زۆرترین درۆی له‌بوونیدا هه‌ڵگرتووه و ژیانێكه نه‌ك له لێواری ده‌مامكداری، به‌ڵكو جۆرێكه له ژیانێكی ساخته. به گشتی ده‌مه‌وێت بڵێم بوونی ره‌سه‌ن بوونێكه به بێ درۆ، یان به كه‌مترین درۆوه.. بوونی ناڕه‌سه‌ن بوونێكه به درۆوه، یان ته‌ماسكردنه له‌گه‌ڵ درۆ و ژیانێكه به چه‌ندین ده‌مامكه‌وه.\nدرۆ و مۆدێرنه\nله‌نێو دونیای مۆدێرندا هه‌موو شته‌كان گۆڕانیان به‌سه‌ردا دێت، هه‌ر له په‌یوه‌ندی تاكه‌كانه‌وه تا ده‌گاته هه‌موو ئاسته‌كانی تری په‌یوه‌ندی چ په‌یوه‌ندی نێوان دوو رێكخراوی سیاسی بێت یان دوو ناوه‌ندی كولتووری. ئه‌مه بێجگه له‌وه‌ی دونیای مۆدێرن كاریگه‌ریی له‌سه‌ر په‌یوه‌ندی نێوان وڵاتانی دراوسێش هه‌یه. به گشتی له دونیای مۆدێرندا هیچ پنتێكی ژیان نامێنێته‌وه به‌ر كاریگه‌رییه‌كانی ئه‌م باهۆزه نه‌كه‌وێت. هه‌ر لێره‌شه‌وه كه ده‌ركه‌وته‌ی تازه له‌م دونیایه‌دا ده‌رده‌كه‌وێت، یان هه‌ندێك ده‌ركه‌وته‌ی كۆمه‌ڵایه‌تی كه له پێشووتر زه‌ق نه‌بووبوونه‌وه له‌م دونیا نوێیه‌دا زیاتر دێنه به‌رچاو. یه‌كێك له ده‌ركه‌وته دیار و به‌رچاوه‌كانی دونیای مۆدێرنه درۆكردنه. به‌و پێیه‌ی زۆرجار ده‌ركه‌وته‌كانی دونیای مۆدێرنه زه‌مینه‌خۆشكه‌ری به‌رهه‌مهێنان و ته‌شه‌نه‌كردنی درۆ بوون. زه‌مینه‌ی درۆكردن له دونیای تازه‌دا ئاسان بووه، به جۆرێك هه‌ر له تۆڕه كۆمه‌ڵایه‌تییه‌وه‌كانه‌وه تا تۆڕه‌كانی میدیایی، هۆكارن بۆ په‌خشكردنی درۆ و گۆڕینی سیمای مرۆڤه‌كان و به‌رهه‌مهێنانی درۆ و له پاڵیشیدا شاردنه‌وه و كه‌نارخستنی هه‌قیقه‌ت. شاعیر له تێكسته‌كه‌یدا له هه‌وڵی پیشاندانی دیوێكی ئه‌و درۆكردنانه‌یه كه ده‌ركه‌وته‌ی نێو دونیای مۆدێرنن. با سه‌رنج له‌م پارچه‌یه‌ی شیعره‌كه بده‌ین:\nئای كاتێبه‌كانم، ره‌نگتان به درۆكانتانه‌وه گرتووه.\nده‌مه‌وێ له درۆكردندا كه‌س له من لێهاتووتر نه‌بێت\nمن به درۆ رۆژ ده‌كه‌مه‌وه\nبه درۆ به‌یانی باش له هاوڕێكانم ده‌كه‌م\nبه درۆ خۆم له‌گه‌ڵ ده‌ورووبه‌ره‌كه‌مدا راهێناوه، ئه‌وانیش..”\nئه‌گه‌ر سه‌رنج له رسته‌ی (ده‌مه‌وێ له درۆكردندا كه‌س له من لێهاتووتر نه‌بێ) بده‌ین. ده‌بینین دونیای تازه ده‌خوازێت تاكه‌كانی له‌گه‌ڵ خۆیدا رابهێنێت و ئه‌مه‌ش به‌وه ده‌بێت، كه تاك بتوانێت زۆرترین درۆ بكات و له درۆكردندا لێهاتوو بێت. لێهاتووی له درۆكردندا واته خۆگونجاندن له‌نێو ئه‌و دونیایه‌دا، كه دونیای تازه‌یه.\nئه‌گه‌ر سه‌رنج بده‌ین ده‌بینین له دونیای تازه‌دا ژماره‌ی درۆكان زیاتر و زیاتر ده‌بێت. دیاریكردنی رۆژێك له ساڵدا بۆ درۆ و ناساندنی یه‌كی نیسان وه‌كو (رۆژی جیهانی درۆ) واته نزیكبوونه‌وه‌ی جیهان له درۆ و ئاساییكردنه‌وه‌ی ژیانكردن له‌نێو درۆدا. به‌ڵام ئایا ئه‌م رۆژه رۆژی درۆكردنه، یان رۆژی به‌ركه‌وتنی مرۆڤه به هه‌قیقه‌تی خۆی؟ بێگومان ئه‌مه ئه‌و پرسیاره‌یه، كه ره‌نگه وه‌ڵامدانه‌وه‌ی ئاسان نه‌بێت. به‌ڵام ئه‌وه‌ی په‌یوه‌ندی به باسه‌كه‌ی ئێمه‌وه هه‌یه ئه‌وه‌یه كاتێك درۆ هه‌موو لایه‌نه‌كانی ژیان و بوونی مرۆڤ داگیر ده‌كات شیعر دێت و گوزارشت له‌و دۆخه ده‌كات. شیعر دێت و مرۆڤ به بێ ده‌مامك پیشانی خۆی ده‌داته‌وه. شاعیر له‌م شیعره‌دا زیاد له روویه‌كی كێشه‌كه‌ی خستۆته‌ڕوو و زیاتر له ره‌هه‌ندێكه‌وه له چه‌مكی درۆ دواوه. به‌ڵام ئه‌وه‌ی كه وه‌كو سه‌نته‌ری كۆی تێكسته‌كه ده‌بینرێته‌وه ئه‌وه‌یه، كه مۆدێرنه كاریگه‌رییه‌كی راسته‌وخۆی له‌سه‌ر به درۆ ژیانی ئینسان و پته‌وبوونی په‌یوه‌ندی تاك به درۆوه هه‌یه.\nگۆران له دوا رسته‌ی ئه‌و پارچه‌یه‌ی سه‌ره‌وه‌دا ده‌ڵێت: (به درۆوه خۆم له‌گه‌ڵ ده‌وروبه‌رمدا راهێناوه، ئه‌وانیش) ئه‌م رسته‌یه‌ش له‌و رستانه‌یه، كه به‌ته‌واوی گوزارشتی له‌و دۆخه‌ی تاكی مۆدێرن كردووه، كه ژیانی بۆته پارچه‌یه‌ك له درۆ و خۆڕاهێنان و پۆشینی ماسك له‌گه‌ڵ ده‌وروبه‌ریدا و به‌هه‌مان شێوه‌ش ده‌وروبه‌ریش له‌گه‌ڵ ئه‌ودا به‌هه‌مان شێوه‌ن. (خۆڕاهێنان به درۆوه)، ئه‌مه دۆڕانی بوونی ره‌سه‌نه و درێژه‌دانه به ژیانكردن به بوونێكی ناڕه‌سه‌نه‌وه. بوونێك كه ئه‌گه‌ر به‌رهه‌مداریش بێت به‌رهه‌مێكی راستی و واقیعی نییه، یان به‌رهه‌مێكه له‌سه‌ر ره‌نجی ئه‌وانی تر به‌رهه‌مهاتووه. با سه‌رنج له‌م پارچه‌یه‌ش بده‌ین:\nده‌كه‌م به پێوه‌ر بۆ هه‌موو شتێك\nبه درۆ ده‌خه‌وم و له خه‌ونمدا درۆیه‌كی شاخدار بۆ دایكم ده‌كه‌م\nدرۆ له‌گه‌ڵ خۆمدا ده‌كه‌م و\nله‌گه‌ڵ خۆمدا ناگه‌مه ئه‌نجام”\nكاتێك درۆ ده‌بێته به‌شێك له ژیان زۆرجار تاك ناچار ده‌بێت درۆی ناچاری بكات و ئه‌و درۆیانه‌ش، كه وه‌كو جۆرێك له رۆتینی رۆژانه‌ی لێهات تاك ناچاره درۆ له‌گه‌ڵ خودی خۆیدا بكات. شاعیر له‌م رسته‌یه‌دا (درۆ له‌گه‌ڵ خۆمدا ده‌كه‌م) ته‌واو ئاماژه‌ی به‌وه داوه، كه تاك له خاڵێكدا ده‌گاته ئه‌وه‌ی درۆ له‌گه‌ڵ خۆیدا بكات و كۆی ژیانیش له‌و نێوانه‌دا یه‌كپارچه ببێته درۆكردن. هه‌ر بۆیه له دونیای تازه‌دا مرۆڤ بۆ ئه‌وه‌ی هه‌ڵبكات و جێی خۆی بكاته‌وه ده‌بێت درۆزانێكی لێهاتوو بێت، چونكه ناچاره زۆرجار به ناچاری درۆ بكات و زۆرجاریش به شێوه‌یه‌كی ئیجباری درۆ بكات بۆ ئه‌وه‌ی كاره‌كانی بچنه پێش، ئه‌مه بێجگه له‌وه‌ی مرۆڤی رۆژانه له‌رێی كه‌ناڵه جۆراوجۆره‌كانی میدیایه‌وه درۆی سیاسی و ئابووری و كۆمه‌ڵایه‌تی ده‌بیستێت. به گشتی ژیان له‌نێو ئه‌م دونیا مۆدێرنه‌دا تا دێت ده‌مامكدار تر ده‌بێت و تا دێت رووپۆشه‌كانی درۆ له‌سه‌ر رووی ئه‌م دونیایه زیاتر و زیاتر ده‌بن.\nژیان له‌گه‌ڵ درۆدا\nیه‌كێك له‌و خاڵانه‌ی له شیعری نه‌وه‌ی نوێدا سه‌رنجم راده‌كێشێت قسه‌كردنه له‌سه‌ر ئه‌و دونیا تازه‌یه‌ی رۆژانه هه‌موان به‌ری ده‌كه‌وین. دونیایه‌ك تا دێت ئاڵۆزتر ده‌بێت و مرۆڤه‌كان له‌نێو ئه‌و هه‌موو ئاسانكارییه‌ی ته‌كنه‌لۆژیانی نوێ بۆی ده‌سته‌به‌ركردوون، به‌ڵام هێشتا به ژیان راناگه‌ن. شیعری نه‌وه‌ی نوێ زۆر به باشی گوزارشتی له‌م (دۆخه كردووه) و ده‌كرێت له شاعیرانی ئه‌م نه‌وه‌یه ئاماژه به (داستان به‌رزان، عومه‌ر جه‌لال، پشتیوان عه‌لی، غه‌مگین بۆڵی، به‌شدار سامی، ئاریان ئه‌بوبه‌كر، رێبین ئه‌حمه‌د خدر و گۆران ره‌سوڵ…) چه‌ند شاعیرێكیش تریش بكه‌ین، به‌ڵام ئه‌م شاعیرانه‌ی ناومان هێنان توانیویانه دونیای نوێ له تێكسته‌كانیاندا بتوێننه‌وه و خوێنه‌ر هه‌ست به نوێبوونی تێكسته‌كه بكات. به جۆرێك شیعر له‌بری ئه‌وه‌ی وێناكردنی دونیایه‌كی خه‌یاڵی بێت و پیشاندان و دووباره‌كردنه‌وه‌ی ئه‌و دونیا خه‌یاڵیه‌ی نێو شیعری كلاسیك بێت. شیعری نه‌وه‌ی نوێ وێناكردنی دونیای نوێیه وه‌كو خۆی. واته ئه‌مه ئه‌وه ناگه‌یه‌نێت كه شیعری نه‌وه‌ی نوێ كار له خه‌یاڵدا ناكات و ته‌نها واقیع ده‌نوسێته‌وه، نه‌خێر، به‌ڵكو شیعری نوێ كاركردنه له‌نێو خه‌یاڵدا بۆ نووسینه‌وه‌ی واقیع، واقیعێك كه مرۆی نوێ به‌ری ده‌كه‌وێت و ئازاری به‌ده‌سته‌وه ده‌خوات و شیعری نه‌وه‌ی نوێ پیشاندانی ژیانی نوێیه به‌بێ ده‌مامك و ئه‌و لێكه‌وتانه‌ی تاك له‌م سه‌رده‌مه نوێیه‌دا به‌ری ده‌كه‌وێت. هه‌ر بۆیه ده‌بینین زۆرجار موفره‌ده‌كانی دونیای نوێ له شیعره‌كاندا به‌كار ده‌برێن. واته ئه‌گه‌ر شیعری نه‌وه‌ی نوێ خاوه‌نی زمانێكی تایبه‌ت به‌خۆی نه‌بێت بۆ گوزارشت ئه‌وا ناكرێت بڵێین موفره‌ده و دونیابینی تایبه‌ت به خۆی نییه. بوونی موفره‌ده‌ی نوێ و ره‌نگدانه‌وه‌ی دونیابینین و به‌ركه‌وتنی شته‌كان به جۆرێكی تر، هه‌نگاوێكه بۆ دۆزینه‌وه‌ی زمانێكی نوێی شیعریی. با سه‌رنج له‌م پارچه‌یه‌ی تری شیعره‌كه‌ی گۆران بده‌ین:\n“له دایكبوونمان درۆیه‌كی جوانه\nتا دوا په‌تۆ\nبا به درۆوه بژین!”\nژیان له نێو درۆدا، یان ژیان له لێواری درۆدا، له‌م دوو ژیانه كامیان هه‌ڵبژێرین، بێگومان ئه‌وه‌ی گۆران له رێی خوده شیعرییه ئه‌فرێنراوه‌كه‌یه‌وه ده‌یخاته‌ڕوو ئه‌وه‌ی یه‌كه‌میانه كه ژیانه له‌نێو درۆدا. ئه‌و رستانه‌ی سه‌ره‌وه هه‌ر ته‌نها رسته‌ی راگوزار نین، به‌ڵكو ده‌مانگێڕێته‌وه بۆ ئه‌و بیرۆكه‌یه‌ی له‌سه‌ره‌تاوه ئاماژه‌مان بۆ كرد ئه‌ویش ئه‌وه بوو كه مرۆڤ چۆن مه‌رگ له‌گه‌ڵ له‌دایكبوونیدا ده‌هێنێته بوونه‌وه. به‌هه‌مان شێوه‌ش درۆش لای گۆران شوێنی مه‌رگ ده‌گرێته‌وه. یان له‌گه‌ڵ مه‌رگدا ده‌بێته دوانه‌یه‌كی پێكه‌وه گرێدراو و هه‌ربۆیه له دایكبوون وه‌كو درۆیه‌كی جوان ده‌بێت.\nئه‌گه‌رچی قورسه ئه‌رك بخه‌ینه ئه‌ستۆی شیعر یان شاعیره‌وه، به‌ڵام توێژه‌رێكی وه‌كو ئیحسان عه‌باس پێیوایه كه ئه‌ركی شاعیر ئه‌وه‌یه كه زمانێك دابهێنێت كه گوزارشت له خۆی بكات. به‌لای منه‌وه ئه‌گه‌رچی زمانی شیعری نه‌وه‌ی نوێ زمانێكی نوێی شیعریی نییه و تێپه‌ڕاندنی شاعیرانی پێشووتر نییه، به‌ڵام له‌گه‌ڵ ئه‌وه‌شدا خاوه‌نی چه‌ند تایبه‌تمه‌ندییه‌كه كه له رووی به‌كارهێنانی موفره‌ده و به‌ركارهێنانی تێماوه گوزارشتكه‌رن له رۆحی سه‌رده‌مه‌كه‌ی خۆیان.\nگۆران ره‌سوڵ یه‌كێكه له‌و شاعیرانه‌ی نه‌وه‌ی نوێیه ئه‌گه‌رچی خاوه‌نی ئه‌زموونێكی ده‌وڵه‌مه‌ندی شیعری نییه، به‌ڵام له‌و ئه‌زموونه شیعریانه‌یه، كه بۆ من جێی سه‌رنج بوون و چێژم له به‌شێكی شیعره‌كانی ئه‌م شاعیره وه‌رگرتووه و ئه‌و دونیابینیانه‌ی له پشت شیعره‌كانی ئه‌م شاعیره‌وه ئاماده‌ییان هه‌بووه بۆ من جێی گرنگی بوون. هه‌ر ئه‌م شیعره‌ش یه‌كێك له‌و شیعرانه‌ی كه ناكرێت خوێنه‌ر به‌ری بكه‌وێت و هه‌ڵوه‌سته نه‌كات و بۆ چه‌ند ساتێك له بوون و ژیانی خۆی رانه‌مێنێت. هه‌ر لێره‌وه ده‌توانین بڵین شیعری گۆران له‌و شیعرانه‌یه كه له‌گه‌ڵ ئه‌وه‌ی توانای ئه‌وه‌ی هه‌یه وشه له واتا كۆنه‌كان رزگار بكات و له سیاقێكی نوێدا به‌كاری بهێنێت، هاوكات به زمانێكی ساده‌ش گوزارشتی له دۆخی خود له نێو دونیای مۆدێرن و به‌ركه‌وته‌كانی كردووه.\n*محه‌مه‌د عه‌بدولكه‌ریم ئیبراهیم، پێكهاته‌ی زمانی شیعری له روانگه‌ی ره‌خنه‌ی ئه‌ده‌بی نوێوه، له بڵاوكراوه‌كانی ئه‌كادیمیای كوردی، هه‌ولێر 2012\n*بۆ خوێندنه‌وه‌ی ته‌واوی شیعره‌كه‌ی گۆران ره‌سوڵ بڕوانه هه‌فته‌نامه‌ی نسێ\nئه‌و فه‌یله‌سووفه‌ی به دڵ بیر ده‌كاته‌وه!… هێمن خورشید\nڕزگار عومەر لە سێ چاوپێکەوتنی تەلەفزیۆنی


ͻ���չ�ڬ�� ��������� �Ծھ�ڵ�, ���� �� ͵ڵ���� ���� �����\n����, ����� �ҷ����� ͵ڵ���ǹ �õ�, ൹ �� ʹ�ڡ����õ� ʭڪҹ�ڵ�.\n�๵���Թڵ� ��Ե����, ����ҵ� ͵��. �� ⤵ڵ�������⹵� �� �๵����\n⤵ڵ� ����ùڵ� "��� ⤵�� ��� �����"��, ��� ��� ⤵ڵ���������\n��ڵ��� �ʯ��. ͹���� ��ǵҵ� �� ����Ҿ��ҡ�೹ ʷڸ� ��ʹڷԵ���\n��Եҵ� ��ھ�ڰ�ص�� �ط�ู ��ǵ� "���� ��ھ�ڰ ���� Ƿ���:-\n`��ڵ���  �ʯ��  �๵���� �-   ��  ⤵ڵ��������\n�ԪڪҨó��ڻ���             ��  �ʯ��  ���ҹ���"�� �-\n���� ��ʹ�൹ ͹���� �- ͹����Ե�. �Ҹ� �Ҹ� �ҹ�ڷҵ� ���� ��� �ҷ��\n��ڰ�� �Էڷ� �⹡ڡ����� ���� �صڵ� �ص��� �ҹ��෹ �ʢ��Ի��� �ٯ�\n��Ե�ڵ� ����� �دڰ�� ���ŧڡ� ���تԵ��� ���Թ�� �Ҹء��� ͷ���, �͵ڵ�ǵ�\n� �� �Է� �صڵ� �Թ���Ե� ��� �ҵ�. ���� ʾھ�ڶ �صڵҹ���ҵ�.\n@�ԧ��ö: � �ա�.  ��Եʷ�� ��� �ԡ����� �͡��� ����� �๵���Թڵ� �ص�� ��Ե���Թڵ�\n@͵�� �ǷԵ��⾵� ���� �աҹ�¹ �� ����Թڵ� ������� � ����Ե�ھ�.\n@� ��.��. �/���/�� ��ھ�ڰ�صڵ    � �.�. ͹حҵ�


25/3/2019 09:55 AM\n30 ساڵ پێش ئێستا دوو گه‌نجی شاری نیویۆرك كه‌وتنه داوی خۆشه‌ویستییه‌وه‌و پاش 25 ساڵ هاوسه‌رگیری هێشتا پێكه‌وه‌ن، هه‌رچه‌نده چه‌ندین كه‌س پێی وتبوون هاوسه‌رگیرییه‌كه‌یان سه‌رناگرێت به‌وپێیه‌ی هه‌ردووكیان خاوه‌ن پێداویستی تایبه‌تن (موته‌لازمه‌ی داون) كه به كوردی ناسراوه به (مه‌نگۆلی).\nكریس شارۆنی (58) ساڵ پێش 30 ساڵ كچی خه‌ونه‌كانی دۆزیوه‌ته‌وه كه بۆلس دیڤۆرجی (54) ساڵه، هه‌رچه‌نده هه‌ردووكیان هه‌مان نه‌خۆشیان هه‌یه به‌ڵام كریس وتی چاوم چووه سه‌ر چاوی بۆلس هه‌موو ژیانم و داهاتووم تێدا بینی.\nسووزان شارۆنی خوشكی كریس ده‌ڵێت: براكه‌م و دستگیرانه‌كه‌ی پاش 5 ساڵ یه‌كترناسین بڕیاری هاوسه‌رگیریاندا، ئێمه‌ش كه بینیمان زۆر جه‌خت له‌سه‌ر ئه‌م هاوسه‌رگیرییه ده‌كه‌نه‌وه ده‌ستمانكرد به ئاماده‌كاره‌كان بۆ هاوسه‌رگیری، كه ئه‌مه‌ش ئاماژه‌یه‌ك بوو بۆ خۆشه‌ویستییه‌كی راسته‌قینه له‌نێوانیاندا كه خه‌ڵك ده‌توانێت لێوه‌ی فێرببێت.\nساڵی رابردوو هه‌ردوو هاوسه‌ره‌كه ئاهه‌نگێكیان گێڕا بۆ دووباره نوێكردنه‌وه‌ی په‌یمانی نێوانیان، تا ببنه نموونه‌یه‌ك بۆ خه‌ڵك بۆیه هه‌رچه‌نده كریس له نه‌خۆشخانه بوو به‌ڵام سووربوون له‌سه‌رئه‌وه‌ی له‌كاتی خۆیدا ئاهه‌نگه‌كه ئه‌نجامبده‌ن و له نه‌خۆشخانه ئه‌نجامی بده‌ن.\nبه‌هه‌مانشێوه‌ی كریس هاوسه‌ره‌كه‌شی ته‌ندروستی ته‌واو نیه‌و پێویستی به چاودێرییه به‌وپێیه‌ی توشی نه‌خۆشی خڵه‌فان بووه، به‌ڵام كریس به‌رده‌وام سه‌ردانی ده‌كات.\nئه‌مه‌ش وانه‌یه‌كه بۆ ئه‌وه‌ی كه خاوه‌ن پێداویستییه تایبه‌ته‌كانیش ده‌توانن ژیانێكی ئاسووده بژین و دڵخۆشبن.


شه‌كره‌ی سكپڕی ده‌بێته هۆی لەبارچوون و مردنی كۆرپەڵە .\nهەواڵی / 10/4/2019 201 جار بینراوە\nلە ڕێی خۆراكەوە چارەسەری بكە .\nشەكرەی سكپڕی زۆر جیاوازە لە جۆرەكانی تری شەكرە تەنیا لە ژنانی دووگیاندا روو دەدات. نیشانەكانی بەشێوەیەكی ئاسایی دەرناكەون زۆر كات دەبێتە هۆی لەبارچوون و مردنی كۆرپەڵە. ئەم جۆرەی شەكرە، ئەو هۆرمۆنانەی كە یارمەتی گەشەی كۆرپەڵە دەدەن كار لە بەرهەمهێنانی ئەنسۆلین دەكەن و دەبنە هۆی دروستبوونی ئەم جۆرە شەكرەیە.\nهەندێك ژن بڕێكی زۆر ئەنسۆلین بەرهەم دەهێنن تا ئاستی گلۆكۆز بە ئاسایی بهێڵنە لەم حاڵەتەدا شەكرەی سكپڕی دروست نابێت.\nچۆن دەتوانرێت لە رێی خۆراكەوە شەكرەی سكپڕی چارەسەر بكرێت.\nیەكەم: میوەی دروست بخۆ، زۆر كات میوە وەك ژەمێكی لاوەكی دادەنرێت لەبری خواردنی شیرینی و چوكلێت بەتایبەتی لە نێوان ژەمەكاندا، بەڵام پێویستە بە وریاییەوە میوە بخورێت، چونكە هەندێك جۆری میوە هەن كە پڕن لە شەكر، بەڵام زۆر لەو شەكرانە سروشتین و دەبنە هۆی رێكخستنی شەكری خوێن. ئەو میوانەی كە باشن بۆ شەكرەی سكپڕی وەك بێریكە، جۆرێكە لە میوەی بچووكی رەنگ ئەرخەوانی دەتوانرێت لەگەڵ ماست تێكەڵ بكرێت و بخورێت و بڕێكی زۆر چەوری دروستی تێدایە لەگەڵ كەمێك كاربۆهیدرات.\nدووەم: پرۆتینی زیاتر بخۆ، بۆ ئەوەی خوێنت شەكر هاوسەنگ بكات، ئەوە باشتر وایە بڕێكی زیاتر پرۆتین بەكار بهێنیت لەگەڵ كاربۆهیدرات، ئەگەر دووگیان بوویت و تووشی شەكرەی سكپڕی بوویت ئەوە ئەو خۆراكانە بخۆ كە دەڵەمەندن بە پرۆتین چونكە یارمەتی رێكخستنی شەكری خوێن دەدەن وەك هێلكە، پاقلە، تۆوەكان.\nسێیەم: چەوری دروست بخۆ، خواردنی چەوری دروست پێویستە بۆ ژنانی دووگیان بۆ ئەوەیە تا هاوسەنگی لە ژەمەكاندا دروست بكات. خواردنی باش و چەوری دروست دەبێتە هۆی رێكخستنی شەكری خوێن چەندان كاربۆهیدراتی جیاواز بەلەش دەدات. چەوری دروست یارمەتی تێكشكاندنی شەكری خوێن دەدات و بەمەش رێ لە ناڕێكی شەكری خوێن دەگرێت.\nچوارەم: ئەو خۆراكانە مەخۆ كە نیشاستەی تێدایە، ئەو خۆراكانەی كە بڕێكی زۆر نیشاستەیان تێدایە دەوڵەمەندن بە ناوەڕۆكی كاربۆهیدرات و ئەمەش كار لە بەرزكردنەوەی ئاستی وزە دەكات. باشتر وایە لە كاتی تووشبوون بە شەكرەی دووگیانی خۆت لەم خۆراكانە بەدوور بگریت وەك نانی سپی، پەتاتەی سپی، شەعریە و جۆرەكانی تری هەویر.\nپێنجەم: سەوزە زۆر بخۆ، رێیەكی تر بۆ رێكخستنی شەكری خوێن لە ژنی دووگیاندا ئەوەیە كە بڕێكی زۆر سەوزە بخورێت. ئەگەر ئارەزووی خواردنی سەوزەت نەبوو ئەوە دەتوانرێت لەگەڵ كولەكە و پەتاتەی شیرین و گێزەردا بخورێت، بەم شێوەیە یارمەتی رێكخستنی شەكری خوێن دەدات و رێ لە بەرزبوونەوەی دەگرێت


📅 22-09-2018 ℹ | 🏷 پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست | 👁🗨\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 22-09-2018\n 📡 ماڵپەڕ | 🏳 کوردیی ناوەڕاست | ماڵپەری دواڕۆژ - 22-09-2018\n 📡 ماڵپەڕ | 🏳 کوردیی ناوەڕاست | ماڵپەری رووداو - 22-09-2018\n 📡 ماڵپەڕ | 🏳 کوردیی ناوەڕاست | ماڵپەری رۆژنیوز - 22-09-2018\n➕ ئەم بابەتە لەلایەن: (هاوڕێ باخەوان)ەوە لە: Sep 22 2018 12:00AM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Sep 22 2018 8:13AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 23 2018 10:24PM باشترکراوە\n📷 فایلی وێنە 1.0.2 84 KB Sep 22 2018 11:49PM هاوڕێ باخەوان\n📷 فایلی وێنە 1.0.1 124 KB Sep 22 2018 9:45AM هاوڕێ باخەوان\n📝 قەسەده: لە ماوەی 24 کاتژمێردا 26 چەتەی داعش کوژران 22-09-2018 | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست | 👁🗨\nقەسەده: لە ماوەی 24 کاتژمێردا 26 چەتەی داعش کوژران 22-09-2018\nناوەندی ڕاگەیاندنی هێزەکانی سووریای دیموکراتیک (قەسەدە) ڕاگەیەنراوێکی بڵاوکردەوە و ئەنجامی شەڕی 24 کاتژمێری ڕابردووی قۆناغی کۆتایی هەڵمەتی گەردەلوولی جزیری ئاشکرا کرد. قەسەدە ڕایگەیاند، لە ماوەی 24 کاتژمێری ڕابردوودا 26 چەتە کوژراون و تاکە شوێن کە لە کۆنتڕۆڵی چەتەکانی داعسشدا ماوەتەوە ڕۆژهەڵاتی چەمی فوراتە.\nقەسەدە لە ڕەگەیەنراوەکەی خۆیدا ئەم زانیاریانەی بلاوکردووەتەوە:\nدوای ئەوەی کە هێزەکانی قەسەدە توانیان سارۆچکەکە لەدەستی چەتەکانی داعشداعش ڕزگار بکەن، هەڵمەتی گەڕان وپاککردنەوەی ناو شارۆچکەکە و دەورووبەری دەستی پێکردووە. تیمە تایبەتەکانی پووچەلکردنەوەی مین وتەقەمەنی بەدەیان مینیان پووچەڵکردووەتەوە.\nچەتەکانی داعش جارێکی تر هەوڵیاندا هێرش بکەنە سەر شارۆچکەکە و کۆنتڕۆڵی بکەن، لە هێرشەکەدا جۆرەها چەکی قوورس ومام ناوەندیان بەکارهێنا. هێرشی چەتەکان بەرەو ڕووی بەرخۆدانی شەڕڤانشەڕڤانانی قەسەدە بویەوە. لە ئەنجامدا چەتەیەک کوژرا.\nچەتەکانی داعش لەسەر ئاسمانی شارۆچکەی باخۆز فڕۆکەی بێ فڕۆکەوانیان بەکارهینا. باڵەفرێ چەتەکان کرایە ئامانج و تێکشکا.\nبەرەبەیانی ئەمرۆ فرۆکەجەنگییەکانی هاوپەیمانان تونێلێکی چەتەکانی داعشیان کردە ئامانج ولە ئەنجامدا 3 چەتەی داعش کوژران. ئیستاکە لە ناوچەکەدا بێدەنگی هەیە.\n'بەرەی ئەل سووسێ'\nلەو بەرەیەدا هەتاکو شەو تا ئاستێک بێدەنگی سەروەربوو. بەرەبەیانی ئەمڕۆ هەتا ئامادەکردنی ئەم هەواڵە لەو بەرەیە بیدەنگی سەروەرە و شەڕ رووی نەداوە.\nئەنجامی هێرشی ئاسمانی و ژمارەی کوژراوەکانی داعش لە هەموو بەرەکانی شەڕ.\nبە گشتی 10 هێرشی ئاسمانی کراوەتە سەرمۆڵگەکانی داعش. لە ئەنجامی ئەو هێرشانەدا 26 چەتەی داعش کوژران و تونێلێکی چەتەکانی داعش تێکشکێندرا وهێڵی بەرگری داعش لە نزیک باخۆز تێکشکێندراوە.\n➕ ئەم بابەتە لەلایەن: (هاوڕێ باخەوان)ەوە لە: Sep 22 2018 3:52PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Sep 22 2018 10:43PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Sep 22 2018 10:43PM باشترکراوە\n1. 👁 یەپەگە: لە عەفرین 10 داگیرکەر کوژران 22-09-2018\n📝 یەپەگە: لە عەفرین 10 داگیرکەر کوژران 22-09-2018 | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست | 👁🗨\nیەپەگە: لە عەفرین 10 داگیرکەر کوژران 22-09-2018\nناوەندی ڕاگەیاندنی یەکینەکانی پاراستنی گەل (یەپەگەیەپەگە) دەربارەی چالاکییەکان لە ناوەندی عەفرینعەفرین و ناوچەکانی جندرێس، شەرا و مابەتا ڕاگەیەنراوێکی بڵاوکردەوە.\nبە گوێرەی ڕاگەیەنراوەکە، ڕۆژی 19ی ئەیلوول\_28ی خەرمانان لە ناوەندی شاری عەفرین دژی ئۆتۆمبێلێکی سەربازیی سوپای تورکیای داگیرکەر چالاکییەک ئەنجامدراوە و بەهۆیەوە 2 سەرباز کوژراون و زۆریشیان بریندار بوون.\nیەپەگە دەستنیشانی کردووە، ڕۆژی 20ی ئەیلوول\_29ی خەرمانان-یش لە شوێنێکی نێوان گوندەکانی گازێ و مەزین-ی سەر بە ناوچەی مابەتا دژی ئۆتۆمبێلێکی سەربازیی چەتەکانی فەیلەقی شام چالاکییەکیان ئەنجامداوە. لە چالاکییەکەدا 4 چەتە کوژراون و 2 چەتەش بریندار بوون.\nلە درێژەی ڕاگەیەنراوەکەی ناوەندی راگەیاندنی یەپەگەدا هاتووە، ڕێکەوتی 21ی ئەیلوول\_30ی خەرمانان لەنێوان گوندەکانی خەزاوی و ئیسکا-ی سەر بە ناوچەی جندرێس، هێزەکانیان لە تانکێکی جۆری T55ی گرووپی چەتەی فەیلەقی شامیان دا. لە ئەنجامدا تانکەکە تێکشکێنرا و چەتەیەکیش کوژرا.\nیەپەگە ڕاشیگەیاند، 20ی ئەیلوول\_29ی خەرمانان لە شوێنێکی نێوان گوندەکانی خالتا و گۆبەل-ی سەر بە ناوچەی شەرای عەفرین لە چالاکییەکدا 2 سەربازی تورکیای داگیرکەر کوژراون. یەپەگە هێمای بۆ ئەوەش کردووە، بە گوێرەی زانیارییە نوێیەکانیان له و چالاکییەدا 3 سەرباز کوژراون و 2ی دیکەش بریندار بوون.\n➕ ئەم بابەتە لەلایەن: (هاوڕێ باخەوان)ەوە لە: Sep 22 2018 3:50PM تۆمارکراوە\n1. 👁 قەسەده: لە ماوەی 24 کاتژمێردا 26 چەتەی داعش کوژران 22-09-2018


ئایه‌توڵڵا خامنه‌یی - Mehr News Agency\n2020 rêb 17\nڕێبه‌ری باڵای ئێران :\nهه‌وڵی دوژمنانی ئێران له شه‌ڕی نه‌رم بێ هیوا کردنی گه‌ل و تۆقاندنه\nڕێبه‌ری باڵای شۆڕشی ئیسلامی ئێران جه‌ختیان کرد: هه‌وڵی دوژمنانی ئێران له شه‌ڕی نه‌رم، ئاڵۆزکردن و بێ هیوا کردنی گه‌لی ئێران و تۆقاندنیان له هاتنه ناو گۆڕه‌پانه.\nڕاوێژکاری باڵای سه‌ربازی ئایه‌توڵڵا خامنه‌یی:\nهیچ ده‌سه‌ڵاتێک تا ۸۰ ساڵی تریش ناوێرێت هه‌ڕه‌شه له ئێران بکات\nڕاوێژکار و بریکاری باڵای فه‌رمانده‌ی گشتی هێزه له‌شکه‌رییه‌کانی ئێران وتی: ئاسایشی وڵاتی ئێمه به شێوه‌یه‌که که تا ۸۰ ساڵی داهاتوو هیچ ده‌سه‌ڵاتێک ناتوانێت له ئێمه نزیک بێته‌وه.\nدوژمن له هێرش بۆ سه‌ر مه‌عنه‌ویات وه‌ک شه‌ڕی سه‌خت، ئه‌یدۆڕێنێت\nڕێبه‌ری باڵای شۆڕشی ئیسلمی ئێران جه‌ختیان کرد: په‌ره‌سه‌ندن و گه‌شه‌ی شۆڕش بووه‌ته هۆی شکستی دوژمن له هێرش بۆ سه‌ر مه‌عنه‌ویات.\nڕێبه‌ری باڵای ئێران:\nئه‌مریکا چل ساڵه شکست خواردووی ئێرانه\nرێبه‌ری باڵای شۆڕسی ئیسلامی ئێران وتیان: ۴۰ ساڵه ته‌نگژه‌ی نێوان ئێران و ئه‌مریکا به‌رده‌وامه و هه‌ر ئه‌مریکا شکست خورادووه.\nئایه‌توڵڵا خامنه‌یی له کۆبوونه‌وه‌ی سه‌دهه‌زارکه‌سی به‌سیجییه‌کان:\nبه‌هێز بوونی کۆماری ئیسلامی دروشم نییه/ گەمارۆکانی ئەمریکا دەشکێنین\nڕێبه‌ری باڵای ئێران جه‌ختیان کرد: پشتیوان بە خوا، گەمارۆکان دەشکێنین و شکست دانی گەمارۆکان بە مانای شکستدانی ئەمریکایە و دەبێ بەم شکست دانە، زلـلەیەکی تری لە لایەن گەلی ئێرانەوە لە ئەمریکا بدرێت.\nئایه‌توڵڵا خامنه‌یی له دیداری شاعێران:\nهه‌وڵ بده‌ن شێعری فارسی پاک و هیوا به‌خش بمێنێته‌وه\nڕێبه‌ری باڵای شۆڕشی ئیسلامی ئێران جه‌ختیان کرد: هه‌وڵ بده‌ن شێعری فارسی به پاکی بمێنێته‌وه.\nکتێب خوێندنه‌وه یه‌کێکه له گرنگ ترین پێویستییه‌کانی ژیان\nڕێبه‌ری باڵای ئێران دوێنێ سەردانی ۳۱مین پێشانگای نێونه‌ته‌وه‌یی کتێبی تارانیان کرد.\nبه بۆنه‌ی له دایک بوونی حه‌زره‌تی فاتمه؛\nئایه‌توڵڵا خامنه‌یی سزای ژماره‌یه‌ک زیندانیی به‌خشی\nڕێبه‌ری باڵای شۆڕشی ئیسلامی ئێران به بۆنه‌ی جه‌ژنی له دایک بوونی حه‌زره‌تی فاتمه‌ی زه‌هرا(د.خ) ڕه‌زامه‌ندی له‌سه‌ر به‌خشین و داکشکانی سزای ژماره‌یک حوکمدراوی زیندانی ده‌ربڕی.\nته‌وه‌ری گفتوگۆی نوێنه‌ری ئایه‌توڵڵا خامنه‌یی و عه‌مار حه‌کیم\nسه‌ید عه‌مار حه‌کیم، سه‌رۆکی ڕه‌وتی حیکمه‌تی نه‌ته‌وه‌یی عێراق له ڕه‌وتی دیدار له‌گه‌ڵ عه‌لی ئه‌کبه‌ر ویلایه‌تی جه‌ختی کرد: ئێران له به‌ره‌نگاریی تیرۆریزم دا به راستی پاڵپشتیی له عێراق کرد.\nشیعه و سوننه‌ی ئێران له دژوارترین مه‌یدانه‌کاندا یه‌کگرتوون\nڕێبه‌ری باڵای شۆڕشی ئیسلامی ئێران له دیدار له‌گه‌ڵ به‌ڕێوه‌به‌رانی کۆنگره‌ی شه‌هیدانی پارێزگای سیستان و به‌لووچستان، وتیان: شیعه و سوننه له کۆماری ئیسلامی ئێران له دژوارترین دۆخ و مه‌یدانه‌کاندا پێکه‌وه و له‌گه‌ڵ یه‌کترن.\nپه‌یامی ڕێبه‌ریی بۆ حه‌ماسه‌ی گه‌لی ئێران له ۲۲ی ڕێبه‌ندان؛\nگه‌لی سه‌ربه‌رزی ئێران! وره و هۆشیاریی ئێوه ڕووداوێکی بێ وێنه‌ی خولقاند\nڕێبه‌ری باڵای شۆڕشی ئیسلامی ئێران به ده‌رکردنی په‌یامێک وێرای سپاس و پێزانین له ئاماده‌بوونی به‌شکۆی خه‌ڵک له ڕێپێوانی ۲۲ی ڕێبه‌ندان، جه‌ختیان کرد: گه‌وره‌یی ڕێپێوانی ئێوه وڵامێکی ده‌مکوت که‌ر بۆ دوژمنان بوو.\n۲۲ی ڕێبەندانی ئیمساڵ سەرەنجڕاکێش دەبێت\nڕێبەری باڵای شۆڕشی ئیسلامی ئێران جەختیان کرد کە ۲۲ی ڕێبەندانی ئەمساڵ سەرەنجڕاکێش دەبێت، چونکوو خەڵک پێیان وایە بەو قسە پڕوپووجانەی کە هەندێ لە بەرپرسانی ئەمریکایی وتیان، دوژمن بۆسەی پەلاماردانی داخستووە.\nسه‌ردانی رێبه‌ری بۆ گڵکۆی ئیمام\nڕێبه‌ری باڵای شۆڕسی ئیسلامی ئێران به‌ره به‌یانی ئه‌مڕۆ سه‌ردانی گڵکۆی ئیمام خومه‌ینی و غڵکۆی شه‌هیدانی به‌هه‌شتی زارایان کرد.\nڕێبه‌ری باڵای شۆڕش:\nئامانجی ئه‌مریکا له گواستنه‌وه‌ی داعش بۆ ئه‌فغانستان پاساوی مانه‌وه‌ی له ناوچه‌که‌یه\nرێبه‌ری باڵای شۆڕشی ئیسلامی ئێران ڕایانگه‌یاند: ئامانجی ئه‌مریکا له گواستنه‌وه‌ی داعش بۆ ئه‌فغانستان پاساودانی ئاماده بوونی خۆیه له ناوچه‌که.\nیه‌که‌مین کۆنگره‌ی یادکردنه‌وه‌ی ئایه‌توڵڵا هاشمی ڕه‌فسه‌نجانی\nیه‌که‌مین کۆنگره‌ی یادکردنه‌وه‌ی کۆچی دوایی ئایه‌توڵڵا ئه‌کبه‌ر هاشمی ڕه‌فسه‌نجانی له هۆڵی کۆبوونه‌وه‌ی سه‌رکرده‌کان له تاران به‌ڕێوه‌چوو.\nهه‌زاران که‌س له خه‌ڵکی قوم له‌گه‌ڵ ڕێبه‌ری دیداریان کرد\nبه بۆنه‌ی ساڵڕۆژی شۆڕشی مێژوویی خه‌ڵکی قوم له ۱۹ی به‌فرانباری ۱۳۵۶ هه‌زاران که‌س له خه‌ڵکی ئه‌م پارێزگایه هاتنه دیداری ئایه‌توڵڵا خامنه‌یی.\nنابێ ڕێگه بده‌ین یادی شه‌هیدان له‌بیر بکرێت\nڕێبه‌ری باڵای شۆڕشی ئیسلامی ئێران جه‌ختیان کرد: نابێ ڕێگه بده‌ین که به هۆی هه‌ندێ ڕوونواندنی درۆینه‌وه، یادی شه‌هیدان له‌بیربکرێت و کۆنه بێته‌وه.\nدیداری به‌شداربوانی کۆڕبه‌ندی "موحبان ئه‌هلی به‌یت" له‌گه‌ڵ ئایه‌توڵڵا خامنه‌یی\nبه‌شداربوانی کۆڕبه‌ندی "موحبان ئه‌هلی به‌یت" و" پرسی ته‌کفیرییه‌کان "له‌گه‌ڵ ڕێبه‌ری باڵای شۆڕشی ئیسلامی ئێران دیداریان کرد.\nبه بۆنه‌ی حه‌وته‌ی به‌سیج؛\nبه‌سیجییه‌کانی ئێران له‌گه‌ڵ ئایه‌توڵڵا خامنه‌یی دیداریان کرد\nفه‌رمانده‌کانی به‌سیج و به‌سیجیانی سه‌رانسه‌ری ئێران له سه‌روبه‌ندی حه‌وته‌ی به‌سیج له‌گه‌ڵ ڕێبه‌ری باڵای شۆڕش دیداریان کرد.\nبۆ ئاگاداری له ڕه‌وشی بوومه‌له‌رزه لێدراوان؛\nئایه‌توڵڵا خامنه‌یی سه‌ردانی کرماشانی کرد\nڕێبه‌ری باڵای شۆڕشی ئیسلامی ئێران بۆ ئاگاداری له حاڵی خه‌ڵکی بومه‌له‌رزه لێدراوی کرماشان سه‌ردانی ئه‌و ناوچه‌یه‌ی کرد.\nپاش روودانی بوومه‌له‌رزه له ڕۆژاوای ئێران؛\nفه‌رمانی ڕێبه‌ری بۆ یارمه‌تیدانی به په‌له‌ی بوومه‌له‌رزه لێدراوان\nڕێبه‌ری باڵای شۆڕش له په‌یامێکدا جه‌ختیان کرد که سوپا و به‌سیج به ڕێکوپێکی و به خێرایی یارمه‌تی هه‌ڵگرتی داروبه‌رد و گواستنه‌وه‌ی بوومه‌له‌رزه لێدراوان بده‌ن.\nپه‌یامی ڕێبه‌ر بۆ سه‌رۆکی یه‌کێتی جیهانی زانایانی به‌رخۆدان؛\nبه‌ڵێنێ سه‌رکه‌وتنی خودایی له خه‌باتی پیرۆز بۆ ڕزگاری فه‌له‌ستین دێته‌دی\nڕێبه‌ری باڵای شۆڕش له په‌یامێکدا بۆ سه‌رۆکی یه‌کێتی جیهانی زانایانی به‌رخۆدان به بۆنه‌ی به‌رێوه‌چوونی کۆنگره‌ی ئه‌م یه‌کێتیه جه‌ختیان کرده سه‌ربه‌رده‌وامیی خه‌باتی جۆراوجۆ له دژی داگیرکه‌رانی زایۆنی.\nڕێبه‌ری له دیداری بلیمەتانی ئێرانی:\nگەمژەیی ترامپ ئێمە لە مەکری ئەمریکا خافڵ نەکات/ توانای مووشەکی بەرزبێتەوە\nڕێبەری باڵای شۆڕشی ئیسلامی ئێران جەختیان کرد: سە رۆک کۆماری گەمژە دەنوێنێت بە ڵام ئەمە نابێت ئێمە خافڵ بکات.\nله لایه‌ن ڕێبه‌ری باڵای ئێرانه‌وه؛\n۱۰ ملیار ڕیاڵ یارمه‌تی به ئاواره‌کانی میانمار به‌خشرا\nدوابه‌دوای نامه‌ی سه‌رۆک و نوێنه‌ری ڕێبه‌ری باڵای ئێران له خاچی سوور، ئایه‌توڵا خامنه‌یی به بڕی ۱۰ ملیار ڕیاڵ یارمه‌تی بۆ ئاواره‌کانی میانمار له به‌نگلادش ته‌رخان کرد.\nله دیداری بنه‌ماڵه‌ی شه‌هید حوجه‌جی؛\nئایه‌توڵڵا خامنه‌یی: خوا شه‌هیده‌که‌ی ئێوه‌ی ئازیز کردووه\nڕێبه‌ری باڵای شۆڕسی ئیسلامی ئێران روو له بنه‌ماڵه‌ی شه‌هید حوجه‌جی وتیان:خوا شه‌هیده‌که‌ی ئێوه‌ی ئازیز کردووه، سه‌یر که‌ن شه‌هاده‌تی ئه‌م گه‌نجه چ ده‌نگدانه‌وه‌یه‌کی له وڵات دا بوو.\nئایه‌توڵڵا خامنه‌یی له سه‌ر ته‌رمی شه‌هید حوجه‌جی ئاماده بوو\nرێبه‌ری باڵای شۆڕشی ئیسلامی ئێران به‌ره‌به‌یانی ئه‌مڕۆ له مزگه‌وتی ئیمام حسین (دخ) له تاران له سه‌ر ته‌رمی پیرۆزی شه‌هید موحسن حوجه‌جی ئاماده بوو.\nده‌بێ گوشار بخرێته سه‌ر ده‌وڵه‌تی بێ به‌زه‌یی میانمار\nڕێبه‌ری باڵای شۆڕش به جه‌خت له‌سه‌ر زه‌رووره‌تی گوشاری ئابووری و سیاسی بۆ سه‌ر ده‌وڵه‌تی بێ به‌زه‌یی میانمار وتیان: جیهانی ئه‌مڕۆ جیهانی سته‌مه و ئێران به شانازیه‌وه هه‌ڵوێستی خۆی ڕاده‌گه‌یێنێت.\nبه هۆی جه‌ژنی قوربان و غه‌دیر؛\nبه هۆی جه‌ژنی قوربان و جه‌ژنی غه‌دیری خوم، ڕێبه‌ری باڵای ئێران ڕێگەی دا که سزای ۱۱۶۶ زیندانی ببه‌خشرێت یان که‌م بکرێته‌وه.\nله وڵامی نامه‌یێکی ڕێبه‌ری ئێران؛\nموفتیێکی ناسراوه‌ی سوننه سپاسی ئایه‌توڵڵا خامنه‌یی ده‌کات\nمه‌وله‌وی عه‌بدولحه‌مید ئیسماعیل زێهی، پێش نوێژی هه‌ینی سوننه‌کانی زاهدان به ناردنی نامه‌یێک بۆ ڕێبه‌ری باڵای شۆڕشی ئیسلامی ئێران سپاسی فه‌رمانی "مێژوویی، ژیرانه و کۆتایی هێنه‌ر"ی ئه‌وانی کرد.\nرێبه‌ری شۆڕش له په‌یامێکدا بۆ حاجیان:\nبه‌رگری له فه‌له‌ستین و ڕزگاری کردنی، ئه‌رکی ئوممه‌تی ئیسلامه\nڕێبه‌ری شۆڕشی ئیسلامی ئێران له په‌یامێکدا بۆ حاجیان به ئاماژه به سیاسه‌ته دووفاقییه‌کانی چه‌وسێنه‌ران له ناو موسڵمانان، وتیان: ئه‌رکی سه‌رۆکی وڵاتانی ئیسلامی و هه‌موو نوخبه‌کانی جیهانی ئیسلام دروست کردنی یه‌کگرتووییه.


سه‌رچاوه‌یه‌كى نوێنه‌رایه‌تى گرنگترین هه‌مواركردنه‌وه‌كانى ده‌ستوور ده‌خاته‌ڕوو\nالأربعاء 11 كانون أول 2019 - 12:18\nسه‌رچاوه‌یه‌كى نوێنه‌رایه‌تى،ئه‌مڕۆ چوارشه‌ممه،گرنگترین هه‌مواره‌كانى ده‌ستوورى عێراقى خسته‌ڕوو.\nسه‌رچاوه‌كه له‌لێدوانێكى بۆ ئاژانسى هه‌واڵى عێراقیه(اه‌ع)ڕایگه‌یاند"ئه‌نجومه‌نى نوێنه‌ران لیژنه‌یه‌كى ده‌ستوورى پێكهێناوه و18په‌رله‌مانتارى له‌خۆگرتووه وبڕیارى ژماره‌یه‌ك هه‌موارى ده‌ستوورى دا له‌نێویشیاندا هه‌ڵبژاردنى سیسته‌مێكى نیمچه سه‌رۆكایه‌تى واته به‌شداربوونى جه‌ماوه‌ر له‌هه‌ڵبژاردنى سه‌رۆك كۆمار وسه‌رۆك وه‌زیران راده‌سپێردرێت یان سه‌رۆك وه‌زیران هه‌ڵده‌بژیرێت"له‌گه‌ڵ"هه‌ڵپه‌ساردنى ئه‌نجومه‌نى پارێزگاكان وهه‌ڵبژاردنى پارێزگار له‌رێگاى ده‌نگدانى ڕاسته‌وخۆى نهێنى".\nروونیشیكرده‌وه هه‌مواركردنه‌وه‌كان"پێدانى ده‌سه‌ڵاتى زیاتر به‌پارێزگاكان به‌تایبه‌ت دارایی ویاسایی وكارگێرى وزه‌وى وپرۆژه‌كان"له‌خۆگرتووه،له‌پاڵ"نه‌هێشتنى دووبه‌ره‌كى له‌ده‌سه‌ڵاته‌كان نێوان ناوه‌ند وپارێزگاكان،وروونكردنه‌وه‌ى زیاترى په‌یوه‌ست به‌فیدراڵییه‌ت وده‌سه‌ڵاتى هه‌رێم ودانانى مكانیزم به‌تایبه‌ت له‌لایه‌نه‌كانى ئاسایش وكارگێرى ودارایی ونه‌وت وغاز وده‌روازه سنوورییه‌كان".\nهه‌مواركردنه‌وه‌كه ئه‌وه‌یشى له‌خۆگرتووه"كۆتایهێنان به‌ڤیتۆى سێ پارێزگاكان وپشت به‌ستن به‌ڕه‌زامه‌ندى سێ له‌سه‌ر یه‌كى ئه‌ندامانى ئه‌نجومه‌نى نوێنه‌ران له‌سه‌ر هه‌مواركردنه‌وه‌كانى ده‌ستوورى له‌دوارۆژا ،وهه‌روه‌ها ئه‌نجومه‌نى خزمه‌تى فیدراڵى به‌رپرسى دامه‌زراندنه‌كان ده‌بێت له‌پۆستى به‌رێوبه‌رى گشتى وبه‌ره‌و خواره‌وه وبه‌پێ رێنماییه‌كان ،له‌گه‌ڵ دیاریكردنى ئه‌و پۆستانه‌ى دوو ڕه‌گه‌زنامه ده‌یانگرێته‌وه له‌هه‌ر سێ سه‌رۆكایه‌تییه‌كه ووه‌زیر ودادوه‌ر وگه‌وره ئه‌فسه‌ره‌كان".\nهه‌روه‌ها هه‌مواركردنه‌وه‌كه كۆمه‌ڵێك بڕیارى له‌خۆگرت له‌نێویشیاندا"ده‌قى رێزگرتن له‌هاوڵاتى ودابین كردنى شكۆى له‌ناوه‌وه‌ى عێراق وپاراستنى له‌ده‌ره‌وه‌ى وڵات ومامه‌ڵه‌ى هاوشێوه له‌گه‌ڵ وڵاتانى دیكه"،هه‌روه‌ها"رێگاگرتن له‌وه‌زیر وپه‌رله‌مانتاران وئه‌فسه‌ره‌كان چاویان به‌باڵیۆزانى بیانى بكه‌وێـت یان سه‌ردانى وڵاتى تر بكه‌ن وچاویان به‌به‌رپرسانى بیانى بكه‌وێت به‌بێ ره‌زامه‌ندى سه‌رۆكایه‌تى وه‌زیران وباڵیۆزخانه‌ى عێراق له‌و وڵاته ورێگاگرتن له‌لایه‌نه ناپه‌یوه‌سته‌كان باسى سیاسه‌تى ده‌ره‌كى عێراق بكه‌ن یان لێدوان بده‌ن یان دانوستان له‌و باره‌یه‌وه بكه‌ن".


زانکۆی ڕاپەڕین - ئاهەنگی هەشتەمین خولی دەرچووانی زانكۆی ڕاپه‌ڕین بەڕێوەچوو\nئاهەنگی هەشتەمین خولی دەرچووانی زانكۆی ڕاپه‌ڕین بەڕێوەچوو\nبڵاوکراوەتەوە لە 25 ئەیلول 2019 . سەردانەكان: 751\nبەدروشمی (زانکۆ لە ناوەندی زانست و داهێنانەوە بەرەو بەگەڕخستنی توانستە پیشەیی و ئەکادیمییەکان لە دامەزراوەکاندا) ئاهه‌نگی هەشتەمین خولی دەرچوانی زانکۆی ڕاپەڕین لە پارکی دەروازە له شاری ڕانیه به‌ڕێوه‌چوو.\nئەمڕۆ چوارشەممە ٢٥ی ئەیلولی ٢٠١٩ ، ئاهه‌نگی هەشتەمین خولی دەرچوانی زانکۆی ڕاپەڕین بە بەشداری(١١١٥) خوێندکاری دەرچوو بەڕێوەچوو.\nلەو مەراسیمەدا هەریەک لە نوێنەری وەزیری خوێندنی باڵا و توێژینەوەی زانستی و بەرپرسانی ئیداری ناوچەکە و سەرۆکی زانکۆی ڕاپەڕین و یاریدەدەرانی سەرۆکی زانکۆ و ئەندامانی ئەنجوومەن و مامۆستایانی زانکۆ و کەسوکاری خوێندکاران ئامادەبوون، سەرەتای ئاهەنگەکە بەچەند ئایەتێک لە قورئانی پیرۆز دەستی پێکردو پاشان لەگەڵ سرودی نیشتمانی ئەی رەقیب ئامادەبووان چەند خولەکێک بۆ ڕێزلێنان لە گیانی پاکی شەهیدان وەستان.\nسەرەتای ڕێوڕەسمەکە به‌هاتنه‌ناوه‌وه‌ی کەژاوەی ده‌رچووان و مامۆستایانی زانكۆ و ئەنجومەنی زانکۆی ڕاپەڕین ده‌ستی پێكرد .\nدواتر وتاری لیژنەی باڵای ئاهەنگی دەرچووان لەلایەن بەڕێز پڕۆفیسۆری یاریدەدەر د. دارا تۆفیق كاكه‌امین پێشکەشکرا . (کلیک بکە بۆ خوێندنەوەی وتاری سەرۆکی لیژنەی باڵای ئاهەنگی دەرچووان)\nپاشان وتاری سەرۆکی زانکۆی ڕاپەڕین لەلایەن بەڕێز پڕۆفیسۆری یاریدەدەر د. موفق خالد ابراهیم خوێندرایەوە. (کلیک بکە بۆ خوێندنەوەی وتاری سەرۆکی زانکۆ )\nهه‌ر له ئاهه‌نگی خولی (٨)هەمینی زانكۆی ڕاپه‌ڕین دا، وتاری نوێنه‌رایەتی خوێندکارانی ده‌رچوو پێشكه‌شكرا، دوای سوێندخواردنی ده‌رچوان، له سه‌ر داواكاری ڕاگرایەتی کۆلێژ و بەشەکان له‌لایه‌ن (پ.ی.د. موفق خالد ابراهیم) سەرۆكی زانكۆی ڕاپه‌ڕین بڕوانامه‌ی به‌كالۆریۆس بەخشرایە(۱۱۱٥)خوێندکاری دەرچوی ساڵی خوێندنی ( ۲۰۱۸-۲۰۱۹) ، كە سەرجەمیان دەرچوی (۲۱) بەش بون لە شەش کۆلێژی زانکۆی ڕاپەڕین، لەکۆتاییداخەڵاتی سەرۆکایەتی زانکۆی ڕاپەڕی لەلایەن ئەنجومەنی زانکۆ بە (۲۱) خوێندکاری یەکەمی سەر ئاستی بەشەکان بەخشرا، به‌وه‌ش كۆتایی به‌ئاهه‌نگه‌كه هات.


ناساندنى كتێبى «لیۆ ڤیگۆتسکی» نووسینی فایەق سەعید\n29/4/2020 10:29 AM\nناساندنى كتێبى «لیۆ ڤیگۆتسکی، تیۆریی سۆسیۆکولتووری و پەروەردەی هاوچەرخ» نووسینی فایەق سەعید\nڕەنگە ئەوەی ئەم کتێبە ببینێ، پرسیاری ئەوە بکات بۆ لە ئێستادا ڤیگۆتسکی؟ بە کورتی، دوای ژان پیاژێ، ئەو دووەم گرنگترین تیۆریزان و ڕابەری تیۆریی مەعریفییە و یەکێکە لەوانەی توانیی ڕەوتی پەروەردە لە جیهانی پێشکەوتوودا بگۆڕێت. لەگەڵ یەکەمین وەرگێڕانی کتێبی «بیرکردنەوە و زمان»دا بۆ ئینگلیزی، ناوەندە مەعریفییەکانی ڕۆژئاوا و بە تایبەت ئەمەریکییەکان، بڕیاری ئەوەیان دا لە ناوەندەکانی توێژینەوە و لێکۆڵینەوە زانستییەکاندا کاری لەسەر بکرێ، لە زانکۆکاندا بخوێندرێ و لە خوێندنگەکاندا پیادە بکرێ. ڤیگۆتسکی، کە دامەزرێنەری تیۆریی سۆسیۆکولتوورییە، توانیی لە ڕوانگەیەکی بەرفراوانی سۆسیۆکولتوورییەوە کۆی سیستمی پەروەردە لە ڕۆژئاوا بگۆڕێت و هەمیشە لە ناو خوێندنگەکاندا ئامادە بێت. بۆیە ئێمە پێویستمان بە ئاوڕدانەوەیەکی جیدی هەیە بۆ سەر ڤیگۆتسکی و دەبێ وردگەرایی بۆ ئەوەیش بکەین کە بۆ تاوەکو ئەمڕۆیش، ڤیگۆتسکی لە سیستمە پەروەردەییەکانی جیهاندا کاری پێ دەکرێ.\nبەر لە ڤیگۆتسکی، کۆی دەروونناسی و پەروەردەناسیی ڕۆژئاوا کاریان لەسەر سێ تەوەری بنچینەیی دەکرد، کە ڤیگۆتسکی توانیی بیانگۆڕێ. لەم ڕوانگەیەوە، ناودارترین پەروەردەناسی سەدەی ڕابردوو، ژان پیاژێ، پێداگیریی لەسەر ئەوە دەکرد کە ئێمە دەبێ واز لە منداڵەکان بێنین خۆیان کار بکەن (دەروونناسیی تاک)؛ ئەوان بەبێ مامۆستاکانیش دەتوانن کەشفی گەورە بکەن. ئەو پێی وابوو دیداکتیکی قوتابخانەکان ناتوانن گەشەکردنی منداڵەکان خێراتر بکەنەوە و زمانیش ناتوانێ بیرکردنەوە بۆ ئەو منداڵانە دروست بکات.\nکاتێک ئەمەریکاییەکان «ڤیگۆتسکی»یان خوێندەوە، درکیان بەوە کرد کە وەڵامی پرسیاری دەیەکانی داهاتوو لە لای ئەم دەروونناسەیە. ڤیگۆتسکی لەو سێ ڕەهەندەدا بە پێچەوانەی ژان پیاژێ کاری دەکرد، کە هەموو پەروەردەی ڕۆژئاوای ڕەنگڕێژ کردبوو. ئەو پێی وابوو دەبێ جەخت لەسەر دەروونناسیی کۆمەڵ بکەینەوە، نەک تاک؛ لە ڕێگەی دیداکتیکی قوتابخانەکانەوە دەتوانین گەشەکردنی منداڵەکان خێراتر بکەینەوە، زمان بە ڕادەیەکی زۆر دەتوانێ بیرکردنەوە دروست بکات، مرۆڤ نابێ واز لە منداڵەکان بێنێ بە تەنها گەشە بکەن، بەڵکو ئەوان لە ئەنجامی ژیانی پێکەوەیی و کارلێکی کۆمەڵایەتییەوە گەشە دەکەن و بۆ ئەم مەبەستەیش پێویستیان بە فێربوونی زمان دەبێت.\nبۆ گەیشتن بەو مەبەستانەیش، ڤیگۆتسکی دەیویست بایەخێکی بێوێنە بە پێگەی مامۆستاکان بدات. خولەکانی شیاندن و بایەخدان بە توانای مامۆستایان، لە دوای ڤیگۆتسکی ڕەوتێکی جیاوازیان گرتە بەر. ئەو لە ڕێگەی تیۆریی نزیکترین زوونی گەشەکردنەوە، توانیی هاوکاریی مامۆستاکان بکات کە چۆن بتوانن هاوکاریی خوێندکارەکان بکەن.\nبەبێ خوێندنەوەی ژان پیاژێ، ڤیگۆتسکی و تیۆریی سۆسیۆکولتووری، مامۆستاکان هەرگیز ناتوانن لە گەشەکردنی پەروەردی ١٠٠ ساڵی ڕابردوو تێبگەن و لەم ڕۆژگارەیشدا کار بکەن. بۆیە خوێندنەوە و کارکردن بە ڤیگۆتسکی، تا ئەم ساتەوەختەیش بەردەوامە.\nئەم لێکۆڵینەوەیە بە درێژایی ١١ بەش هەوڵی ئەوە دەدات شرۆڤەی زۆربەی ئەو بابەتە گرنگانە بکات کە بە درێژایی نیو سەدە، پەروەردەناسی و دەروونناسیی ڕۆژئاوایان سەرقاڵ کردبوو و بووبوونە هۆی ئەوەی سەدەها کتێب، هەزارەها لێکۆڵینەوە و توێژینەوەی زانستی لە ناوەندە باڵاکانی وڵاتە پێشکەوتووەکاندا، لە بارەیانەوە بنووسرێ و بڵاو بکرێنەوە.\nئێمە تا ئێستا هیچ لێکۆڵینەوەیەکی زانستیمان بە کوردی دەربارەی کارەکانی ڤیگۆتسکی نەدیوە و بەدەر لە کتێبە ناوازەکەی «بیرکردنەوە و زمان»، هیچ بەرهەمێکی دیکەی ڤیگۆتسکی بە کوردی بڵاو نەبووەتەوە. دەبێ ئەوەیش یادداشت بکەین کە لە نووسینی ئەم لێکۆڵینەوەیەدا، ئێمە ئەو لێکۆڵینەوانەی «ڤیگۆتسکی»مان پشتگوێ خستووە، کە باسی هونەر و ئەدەب دەکەن، یان بە حوکمی کات، کۆن بوون و ئێستا لێکۆڵینەوەی زانستیی باشتر لەئارادا هەیە. هاوکات ئەو نووسینانەیشمان پشتگوێ خستووە کە باس لە کارکردنی مێشکی مەیموونەکان و هەندێ ئاژەڵێ پێشکەوتوو دەکەن.\nپێشنیاری ئێمە بۆ تۆ ئەوەیە، بەر لە خوێندنەوەی کتێبەکە، چاوێک بە فەرهەنگی چەمکە زانستییەکاندا بگێڕیت، کە لە کۆتایی کتێبەکەدا جێگیرمان کردووە، چونکە لە کاتی خوێندنەوەدا، ئەو فەرهەنگە دەتوانێ هاوکارییەکی باشت بکات بۆ تێگەیشتن لەو چەمکانەی لە کاتی خوێندنەوەدا تووشت دەبن.\nدواجار دەبێ ئەوەیش یادداشت بکەین کە ئەم لێکۆڵینەوەیە، چوارەمین بەشی کتێبی «تێکشکانی بەهاکانی خوێندکار» پێک دێنێ، کە ئێمە لێرەدا وەکو کتێبێکی سەربەخۆ کارمان لەگەڵدا کردووە.\nدواجار دەبێ سوپاسێکی بێ ئەندازەی وردگەرایی کاک هاوکار عەبدولڵا بکەم، کە زۆر بە وردی، بە ڕێنووس و خاڵبەندیی تەواوی کتێبەکەدا چووەتەوە و هەڵەچنیی بۆ کردووە.


كۆنگره‌ی چواره‌می یه‌كێتی بۆچی گرنگه؟\nكۆنگره‌ی چواره‌می یه‌كێتی نیشتمانی كوردستان كه ده‌بوو زۆر له‌مێژه ببه‌ستریاته به‌لأم هۆكارگه‌لێكی زۆر هه‌بو هه‌ربۆیه نه‌به‌سترا،به‌لأم له ئێستادا هیچ بیانویه‌ك نه‌ماوه كه یه‌كێتی كۆنگره نه‌به‌ستێت.\nله‌م ڕاپۆرته‌دا كادیرانی یه‌كێتی ده‌یخه‌نه ڕوو بۆچی كرنگه یه‌كێتی كۆنگره‌ی خۆی ببه‌ستێت،كام گۆڕانكاری دروست ده‌بێت له دوای ئنجامدانی كۆنگره.\nچۆن كۆنگره ببه‌ستین؟ كێن ده‌بنه ئه‌ندامی كۆنگره؟\nدكتۆر وه‌لی مه‌حمود ئه‌ندامی ئه‌نجومه‌نی ناوه‌ندی ده‌ڵێت، بۆ ده‌بێت كۆنگره ببه‌ستین.چۆن كۆنگره ببه‌ستین؟ و كێن ده‌بنه ئه‌ندامی كۆنگره؟ و به چ به‌رنامه و سه‌ركراده‌یه‌تییه‌ك ده‌رده‌چن؟، له‌مه‌شدا جۆرێك له لێك حاڵی نه‌بوون تا راده‌ی مه‌ترسی وه‌لانان (اقصا‌و) و ئه‌وانه‌شی دروستكردووه. به‌بۆچوونی من سه‌ركردایه‌تی ئیستا ده‌بێ هه‌م له‌وه تێبگات كه ئیتر یه‌كێتی ناتوانێ به‌م وه‌زعه‌ی به‌رده‌وام بێت و ده‌بێت خوێندنه‌وه‌یه‌كی هه‌بێ بۆ سوپایه‌ك له كادرو ئه‌ندام كه له (٢٠١٣)ه‌وه چاوه‌ڕوانی به‌ستنی كۆنگره ده‌كه‌ن، هه‌ردوو ئۆرگانه‌كه‌ش چ مه‌كته‌بی رێكخستن و چ ئه‌نجومه‌نی ناوه‌ند ئۆرگانی گرنگی ئه‌و حزبه‌ن و نابێت هیچ لایه‌كیان پڕۆژه‌كه‌ی لاكه‌ی دیكه سفر بكه‌نه‌وه، چونكه دیدو بۆچونه‌كان قابیلی گفتوگۆن، بۆیه ده‌بێت له‌گه‌ڵ یه‌كتریدا ده‌ستبكه‌ن به گفتوگۆ، تاوه‌كو هه‌ردوو ئۆرگان به قازانجی گشتیی یه‌كێتی و گشت خه‌ڵك ئه‌وه‌نده ته‌بایی و ته‌فاهوم دروست بكه‌ن كه پێكه‌وه داكۆكی له دیاریكردنه‌كه‌ی رۆژی به‌ستنی كۆنگره بكه‌ن كه (٢١/١١/٢٠١٩) كه رۆژی (شه‌هیدی یه‌كێتی)یه.\nیه‌كێتی ده‌بێت خۆی نوێ بكاته‌وه\nده‌شڵێت،گفتوگۆ و ئارامیی نێوان ئه‌و دوو ئۆرگانه، پاڵنه‌رێكی گرنگ ده‌بێت بۆ ره‌واندنه‌وه‌ی هه‌ر ترس و ناڕوونییه‌ك له به‌ستنی كۆنگره، چونكه دوا بڕیارو هه‌ڵوێستی كۆتایی له ئه‌نجومه‌نی سه‌ركردایه‌تییه‌وه ده‌بێت. خاڵه گرنگه‌كانی كه هه‌موومان ده‌بێت داكۆكی لێ بكه‌ین ئه‌مانه‌ن:-\n1-یه‌كێتی ده‌بێت خۆی نوێ بكاته‌وه و به‌گوڕو تینی نوێ و وزه‌یه‌كی نوێوه بێته‌وه ناو كایه‌كه\n2-ده‌بێت گۆڕانكاریی له ستافی سه‌ركردایه‌تیدا بكرێت و خیبره‌ی كۆن و نوێ به به‌رگێكی نوێوه تێكه‌ڵ بكرێت\n3-حسابی ناوچه جیاجیاكان و توانا و پیشه و پسپۆڕییه جیاجیاكان بكرێت واته سه‌ركردایه‌تییه‌كی بێ كه‌موكوڕی بێت چونكه له كۆنگره‌كانی تردا باڵی سه‌ربازی زۆر به زه‌قی به ئه‌نجامی كۆنگره‌وه دیاربووه\n4-یه‌كێتی ده‌بێت به ئاراسته‌یه‌ك بێته‌وه مه‌یدانه‌كه حزبی ئاینده‌ی خه‌ڵك بێت و پاشه‌كشه‌ی ده‌نگه‌كانی چاره‌سه‌ر بكات\n5-یه‌كێتی گرنگه حسابی بادینان و سنووری توركیا و سوریا بكات كه له پاشه‌كشه‌یه‌كی گه‌وره‌دایه كه له حزبی گشتی سه‌رساحه‌كه‌وه ده‌بێته حزبێكی لۆكاڵی و ناوچه‌یی\n6-پایته‌خت گرنگه (یه‌كێتی نابێت حسابی ته‌نها ده‌نگ بكات) له‌و پارێزگایه‌دا، چونكه هه‌موو كونسوڵ و دیپلۆماتكار و نوێنه‌ر و نێرده‌ی ده‌وڵه‌تان و كۆمپانیاكانی ئابووریی له هه‌ولێرن\nبا ده‌ست له‌ناو ده‌ست و وه‌ك وه‌فا بۆ ئه‌و هه‌موو خوێنه‌ی له پێناو یه‌كێتیدا رژاوه بۆ نوێبوونه‌وه و ئاینده‌ی یه‌كێتی و هه‌موو خه‌باتكارانی و خۆشمان رۆژی كۆنگره دیاری بكه‌ین، به‌رپرسیارێتی گه‌وره‌ش له ئه‌ستۆی ئه‌نجومه‌نی سه‌ركردایه‌تییه و دڵنیابن له مێژووی یه‌كێتیش ئه‌مانه هه‌مووی ده‌نووسرێته‌وه.\nبارزان شێخ عوسمانیش ده‌ڵێت،به‌ستنی چواره‌مین كۆنگره‌ی گشتیی ی.ن.ك بووه‌ته دیفاكتۆ (ئه‌مری واقیع)، تازه ناتوانرێت خۆی لێ لابدرێت و پێچ و په‌نا و بیانووی بۆ بدۆزرێته‌وه.\nئه‌گه‌رهێرۆخان له‌كایه سیاسییه‌كه‌دا ئاماده بویایه بارودۆخه‌كه ده‌گۆڕا\nبارزان شێخ عوسمان باسی له‌وه‌شكردوه،ئه‌گه‌ر له‌م هه‌لومه‌رجه‌دا هێرۆخان ئه‌ندامی مه‌كته‌بی سیاسیی له‌كایه سیاسییه‌كه‌دا ئاماده بویایه، ره‌نگبوو بارودۆخه‌كه و ره‌وتی روداوه‌كان به ئاقارێكی ئیجابیی تردا بڕۆشتایه، بۆیه بۆ خۆپاراستن له گرژیی و توندتربوونه‌وه‌ی ململانێكان و ره‌خساندنی كه‌شوهه‌وایه‌كی له‌بار و گیانی لێبورده‌یی، كۆنگره‌كه‌مان سه‌رباری هه‌وڵه‌كانی هه‌ڤاڵ كۆسره‌ت ره‌سول عه‌لی جێگری یه‌كه‌می سكرتێری گشتیی و هه‌ڤاڵ بافڵ تاڵه‌بانی، پێویستی به سیاسه‌تمه‌دارێكی قاڵبووشه كه رۆڵی ناوبژیوانیی تێدا ببینێت و كوتله و باڵه‌كان له یه‌كتریی نزیك بكاته‌وه.\nكۆنگره‌ی چواره‌م كۆنگره‌ی دامه‌زراندنه‌وه‌ی یه‌كێتی\nئازاد ئیبراهیم ئه‌حمه‌دیش ده‌ڵێت،به‌بێ جیاكاری؛ هه‌ر هه‌ڤاڵێكی یه‌كێتی له هه‌ر پۆستێكی نێو ئه‌م حزبه‌دا بێت، ئه‌گه‌ر كۆنگره‌یه‌كی یه‌كلاكه‌ره‌وه بۆ دۆخی ناوخۆی یه‌كێتی و سیاسه‌تی ناوخۆیی و ده‌ره‌كی ئێستای یه‌كێتی، به‌گرنگ نه‌زانێت، ئه‌وا تووشی جۆرێك له ناكۆكی له‌لایه‌ك و له‌لایه‌كیتریشه‌وه به‌رژه‌وه‌ندیخوازی بووه‌ته‌وه.\nیه‌كێتی به‌چ جۆره كۆنگره‌یه‌ك نوێ ده‌بێته‌وه\n1732 جار خوێندراوه‌ته‌وه\n8/27/2019 5:28:17 PM


هیچ ئاینێک داگیرکارییەکانی دەوڵەتی تورک قبوڵ ناکات – کوردی – RojNews.News\nهیچ ئاینێک داگیرکارییەکانی دەوڵەتی تورک قبوڵ ناکات\n29/02/2020 - 9:40:24 pm\nدووشەممە, 2 أبر 2018 – 11:50\nداگیرکارییەکانی دەوڵەتی تورک، کە بەناوی ئاینی ئیسلامەوە دەیکات لە هیچ ئاینێکدا جێگای نابێتەوە و پەیرەوانی ئاینی ئیسلام و یارسان-یش داوادەکەن چوارپارچەی کوردستان بەیەکەوە ڕووبەڕووی ئەو دەستدرێژییانە ببنەوە.\nبەدرێژایی مێژوو داگیرکەرانی کوردستان بێ جیاوازیی ئاین و گەلە جیاوازەکانی کوردستان-یان بە ئامانج گرتووە و هەوڵی قڕکردنی کوردستانیانیان داوە، دەوڵەتی تورک-یش، کە یەکێک لەو داگیرکەرانەیە هەمان ئامانجی هەیە، لەم ڕاپۆرتەی ڕۆژنیوز-دا پەیڕەوانی ئاینی ئیسلام و یارسان لە شاری هەڵەبجە سەبارەت بەو بابەتە دەدوێن.\nکەمال نەجمەدین، مامۆستای ئاینیی لە ڕوانگەی ئیسلامەوە باسی لە داگیرکەرییەکانی دەوڵەتی تورک کرد و وتی: لە ئیسلامدا ئەوە یەکلابووتەوە، کە هەر هێرش و داگیرکارییەک لەژێر هەرناو و پاساوێکدا بێت بۆ داگیرکردنی خاکی وڵات و گەلێکی تر بەهەموو شێوەیەک ڕێگەپێدراو نییە، بۆیە ئەوەی دەوڵەتی تورک ئەنجامی دەدات تەواو پێچەوانەی بنەماکانی ئاینی ئیسلامە.\nئەو مامۆستا ئاینییە، وتیشی: ئاینی ئیسلام داوامان لێدەکات، کە هێرش نەکەینە سەر خاکی کەس و لە بەرامبەریشدا دەستدرێژیی هیچ لایەک قبوڵ نەکەین.\nمەنزەر عەلی، یەکێک لە پەیڕەوانی ئاینی کاکەیی وتی: ئەوەی دەوڵەتی تورک ئەنجامی دەدات لەهیچ ئاینێکدا جێگەی نابێتەوە.\nمەنزەر، نیگەرانیی لە هەڵوێستی حکومەتی هەرێم نیشاندا لەبەرامبەر داگیرکردنی عەفرین و وتی: خاوەنی هەڵوێستی کرداریی نەبووین بۆ پشتیوانیی گەلەکەمان لە عەفرین، ئەوەش بۆ پەرتەوازەیی لایەنە سیاسییەکان دەگەڕێتەوە.\nعاسى فایه‌ق، یەکێکی دیکە لە پەیڕەوانی ئاینی یارسان، وتی: ئاینی ئێمە دژی هەموو داگیرکارییەکە.\nعاسی، وتیشی: دەوڵەتی تورک بەدرێژایی مێژوو، دژی گەلی کوردبووە و هەوڵی لەناوبردنی پێکەوە ژیانی گەل و ئاینە جیاوازەکانی کوردستان دەدات.\nئیبراهیم نیرگسه‌جاڕیى، مامۆستایەکی دیکەی ئاینیی سنوورەکەیە و وتی: ئەوەی دەوڵەتی تورک بەناوی ئیسلامەوە دەیکات، بێبەرییە لە ئیسلام.\nئەو مامۆستا ئاینییە، بانگەوازیی بۆ یەکگرتنی گەلی کورد کرد دژ بە دووژمن و وتی: دەبێت چوار پارچەی کوردستان بەیەکەوە بۆ پاراستنی خاکەکەمان بەرخۆدان بکەین.\nلە مانگێکدا ٩٩ سەربازی تورک کوژراون\nبەڕێوبەری پەروەردەی سلێمانی بە گریانەوە داوای شکاندنی بایکۆت دەکات


بۆچوونی مامۆستایانی زانکۆ لەبارەی پرۆسەی دڵنیایی جۆری | Zanco Journal of Humanity Sciences\nبۆچوونی مامۆستایانی زانکۆ لەبارەی پرۆسەی دڵنیایی جۆری\nباشترکردن و فەراهەمکردنی خۆشگوزەرانی بۆ تاک و کۆمەڵگە، پێویستییەکی هەمیشەیی، تاکی و کۆمەڵییە، لەم خۆشگوزەرانییانەش باشترکردنی رەوشی خوێندن بەدرێژایی ساڵەکانی فێربوون و چۆنیەتی فیربوون، ئەمە بەهۆکاری ئەوەی هەنووکە ئێمە لە سەرەتای سەدەی سێیەمی پێشکەوتنە خێراکانین، و ئینجا ئەم پێسکەوتنانە چ لەسەر ئاستی پێشکەوتنی پیشەسازی یان خوێندن، یانیش لەسەر ئاستی پەیوەندییە ئابوورییە نێو دەوڵەتییەکاندا بێت. لەگەڵ ئەو سیستم و رێسا نوێیانەی کە حوکمی جیهان دەکەن، ئەمە جگە لە شۆڕشی تەکنۆلۆژیای زانیاری و پەیوەندییەکان و کاریگەرییان لەسەر پرۆسەی خویندن، و لێکەوتەکانی ئەمە خۆی دەبینێتەوە لە زیادبوونی رکابەری توندی نێوان دامەزراوە پەروەردەییە جیهانییەکان.\nپێشکەوتنی زانستی لە هەر کۆمەڵگەیەکدا پێوەری پێشکەوتنیەتی، هەروەها بەرپرسیارەتی پێشکەوتنی زانستیش بە پلەی یەکەم دەکەوێتە سەر ئەستۆی زانکۆ و دامەزراوە فێرکارییەکان. لێرەوە دەرەکەوێت کە خوێندنی زانکۆیی لەڕووی ئامرازەکەنی فێرکردن و شێوازەکانی فێرکردن و بوارەکانی، وەرچەرخانی بەخۆوە بینیوە. ئەم پێشکەوتنە وەڵامدەرەوەی پێداویستییەکانی سەردەم و رووبەڕووبوونەوەی کۆمەڵێک بەربەستن کە خوێندنی زانکۆیی دووچاری هاتووە، ئەوەش خۆی لە گەشەسەندنی تەکنیکەکانی فێرکردن و زیادبوونی خواست لەسەری و تەقینەوەی گەورەی زانیاری دەبینێتەوە. هەموو ئەمانە بوونە هۆی ئەوەی لایەنی پەیوەندیدار دروستکردنی گۆڕانکاری لە چۆنیەتی بیرکردنەوە لەبارەی ئیستراتیژییەتە کردەییەکانی پەیوەست بە سەرمایەگوزاری. ئەم توێژینەوەیە بەوە گەیشتووە، کە به‌گشتی له ئێستادا مامۆستایانی زانکۆی کۆیە لەگەڵ پرۆسەی دڵنیایی جۆری نیین و بەتایبەتی لە ئامراز و پێوەرەکانی هەڵسەنگاندن ناڕازین. هەندێک لە ئەنجامەکانی توێژینەوەکە بەمجۆرەن، سەبارەت بە گرنگی و پێویستی دڵنیایی جۆری، ئەوا تاکەکانی نموونەی توێژینەوە بەڕێژەی رازیبوونی (83.8%)، بە گرنگییەوە دەڕواننە دڵنیایی جۆری و لایان پەسەندە و بە پێویستی دەزانن. بەڵام سەبارەت بە بۆچوونی مامۆستایان لەبارەی زانکۆ و سەرکردە بەڕێوەبردنیەکان بۆ چۆنییەتی جێبەجێکردن و رۆشنی دڵنیایی جۆری، ئەوا تاکەکانی نموونەی توێژینەوە لە ئاستێکی مامناوەند پێیانوایە زانکۆ بەشێوەیەکی روون هه‌وڵیداوه وشیارکردنەوەی مامۆستایانی بکات و، ویست و ئیرادەیەکی بەهێزیش لای سەرکردە بەڕێوەبردنیەکانی زانکۆ هەیە. سەبارەت بە دانانی پلانی ئیستراتیژی بۆ چۆنییەتی جێبەجێکردنی دڵنیایی جۆری. بەڵام تاکەکانی نموونەی توێژینەوە پێیانوایە سەرۆکایەتی و بەرپرسە بەڕێوەبردنیەکانی زانکۆی کۆیە، پلانێکی روون و ئاشکرایان بۆ کردنەوەی کۆمەڵێک خولی زانستی لەبارەی دڵنیایی جۆری نییە، هەروەها گرنگی زۆر بە بۆچوون و بیروڕاکانی مامۆستایان نادەن، سەبارەت بە چاکترکردن و بەرزکردنەوەی کوالێتی خزمەتگوزاریی فێرکاری. هەروەها جیاوازی نێوان تاكه‌كانی نموونه‌ی توێژینه‌وه به‌پێی گۆڕاوه‌كان، سه‌باره‌ت به پرۆسەی دڵنیایی جۆری؛ ئه‌وا ده‌ركه‌وتووه: هیچ جیاوازییه‌كی ئاماژه‌داری ئاماری له نێوان تاكه‌كانی نموونه به‌پێی گۆڕاوه‌كانی (فاکەڵتی، ره‌گه‌ز، ته‌مه‌ن، جۆری بڕوانامە، پسپۆری و، ساڵانی خزمەتی زانکۆیی) سه‌باره‌ت به پرۆسەی دڵنیایی جۆری نییه. ئامانجەکانی توێژینەوەکە بەمشێوەیە بوون: یەکەم: زانینی بۆچوونی مامۆستایانی زانکۆی کۆیە لەبارەی\n١- گرنگی و پێویستی دڵنیایی جۆری.\n٢- زانکۆ و سەرکردە بەڕێوەبردنیەکان سەبارەت بە چۆنییەتی جێبەجێکردن و رۆشنی دڵنیایی جۆری.\n٣- ئامراز و پێوەرەکانی هەڵسەنگاندن.\nدووەم: به‌راوردکردن و جیاوازی نێوان بۆچوونی مامۆستایانی زانکۆی کۆیە لەبارەی پرۆسەی دڵنیایی جۆری بەپێی گۆڕاوه‌كانی توێژینه‌وه. (فاکەڵتی، ره‌گه‌ز، ته‌مه‌ن، جۆری بڕوانامە، شوێنی بەدەستهێنانی بڕوانامە، پلەی زانستی، پسپۆری و ساڵانی خزمەتی زانکۆیی).\nمیتۆدی بەکارهاتوو لەم توێژینەوەیە، (میتۆدی رووپێوی کۆمەڵایەتی و میتۆدی بەراوردکاری)یە. هەروەها نموونەی بەکارهاتووش لە جۆری (هەڕەمەکی هێشووی)یە. ئامرازی بەکارهاتوو بۆ کۆکردنەوەی زانیارییەکان بریتییە لە (فۆرمی راپرسی).\nبۆچوونی مامۆستایانی زانکۆ لەبارەی پرۆسەی دڵنیایی جۆری. JAHS [Internet]. 8Jun.2016 [cited 20Jan.2022];20(1). Available from: https://zancojournals.su.edu.krd/index.php/JAHS/article/view/585